# Panduan Pengurus Arkib

Pengurus Arkib, juga dikenali sebagai Engrampa, membolehkan anda cipta, lihat, ubah suai. atau nyahpek arkib.

2019-2021 Projek Pendokumenan MATE
2009 Paul Cutler
2006 2008 Paolo Bacchilega
2003 2004 Sun Microsystems
2003 Paolo Bacchilega
2002 Alexander Kirillov
Projek Dokumentasi MATE Projek Dokumentasi GNOME

Keizinan diberi untuk menyalin, mengedar dan/atau mengubahsuai dokumen ini bawah terma Lesen Dokumentasi Bebas GNU (GDFL), bagi Versi 1.1 atau mana-mana versi terkemudian yang telah diterbitkan oleh Free Software Foundation tanpa Seksyen Tak Varian, tanpa Teks Muka-Hadapan, dan tanpa Teks Muka Belakang. Anda boleh temui satu salinan GFDL dalam pautan ini atau di dalam fail COPYING-DOCS yang disertakan bersama-sama panduan ini.

Panduan ini adalah sebahagian dari koleksi panduan MATE yang diedar bawah GFDL. Jika anda mahu edar panduan ini secara berasingan dari koleksi asalnya, anda boleh membuat sedemikian dengan menambah satu salinan lesen ke dalam panduan sepertimana yang dijelaskan dalam seksyen 6 lesen tersebut.

Kebanyakan nama digunakan oleh syarikat untuk membezakan produk dan perkhidmatan mereka dituntut sebagai tanda dagangan. Jika nama tersebut ada di dalam dokumentasi MATE, dan ahli-ahli Projek Dokumentasi MATE sedar akan tanda dagangan tersebut, kerana nama-nama tersebut telah di huruf besarkan atau huruf awalnya telah dihuruf besarkan.

DOKUMEN DAN VERSI UBAHSUAI DOKUMEN DISEDIAKAN BAWAH TERMA LESEN DOKUMENTASI BEBAS GNU DENGAN PERKARA BERIKUT:

1. DOKUMEN DISEDIAKAN SEBAGAI DASAR "SEBAGAIMANA ADANYA", TANPA JAMINAN ATAS APA JUA, SAMA ADA DIUNGKAP ATAU DILAKSANA, TERMASUKLAH, TANPA HAD, JAMINAN TERHADAP DOKUMEN ATAU VERSI UBAHSUAI DOKUMEN ADALAH BEBAS MASALAH KEBOLEHNIAGAAN. SESUAI ATAS TUJUAN TERTENTU ATAU BUKAN-PELANGGARAN. KESELURUHAN RISIKO ATAS KUALITI, KETEPATAN, DAN PRESTASI DOKUMEN ATAU VERSI UBAHSUAI DOKUMEN TERLETAK PADA DIRI ANDA. SEKIRANYA TERDAPAT MANA-MANA DOKUMEN ATAU VERSI UBAHSUAI DOKUMEN YANG BERMASALAH DALAM APA JUA BENTUK, ANDA (BUKAN PENULIS, PENGARANG ATAU MANA-MANA PENYUMBANG ASAL) MENANGGUNG KOS APA JUA PERKHIDMATAN, PEMBAIKAN ATAU PEMBETULAN YANG DIPERLUKAN. PENAFIAN JAMINAN INI TERBENTUK SEBAGAI BAHAGIAN PENTING LESEN INI. MAKA TIDAK PENGGUNAAN MANA-MANA DOKUMEN ATAU VERSI UBAHSUAI DOKUMEN DIIZINKAN KECUALI TERTAKLUK DI BAWAH PENAFIAN INI; DAN

2. TANPA DI BAWAH APA-APA KEADAAN DAN TEORI PERUNDANGAN, SAMA ADA DALAM TORT (TERMASUKLAH KECUAIAN), KONTRAK, ATAU SEUMPAMA DENGANNYA, SI PENGARANG, PENULIS ASAL, MANA-MANA PENYUMBANG, ATAU MANA-MANA PENGEDAR DOKUMEN ATAU VERSI UBAHSUAI DOKUMEN, ATAU MANA-MANA PEMBEKAL ATAS APA JUA KUMPULAN, JUGA PADA MANA-MANA INDIVIDU ATAS KEROSAKAN SECARA LANGSUNG ATAU TIDAK LANGSUNG, SECARA KHUSUS, TIDAK SENGAJA ATAU, KEROSAKAN LANJUTAN TERHADAP SESIAPA SAHAJA, TERMASUKLAH TANPA HAD BAGI KEROSAKAN NAMA BAIK, GANGGUAN KERJA, KEGAGALAN ATAU KEROSAKAN KOMPUTER, ATAU MANA-MANA MAHUPUN SEMUA KEROSAKAN LAIN BERKAITAN PENGGUNAAN DOKUMEN DAN VERSI UBAHSUAI DOKUMEN, WALAUPUN PIHAK TERSEBUT TELAH DIMAKLUMKAN ADANYA KEBARANGKALIAN KEROSAKAN SEBEGITU BOLEH BERLAKU.

Maklumbalas

Untuk melaporkan pepijat atau membuat saranan berkenaan aplikasi Pengurus Arkib atau panduan ini, ikuti arahan di dalam Halaman Maklumbalas MATE.

Projek Dokumentasi MATE
Dekstop MATE
Sun Pasukan Dokumentasi GNOME
Sun Microsystems
Paolo Bacchilega
Projek Dokumentasi GNOME
Alexander Kirillov
Projek Dokumentasi GNOME
kirillov@math.sunysb.edu
Paul Cutler
Projek Dokumentasi GNOME
pcutler@foresightlinux.org
1.10.0
Julai 2015

Wolfgang Ulbrich

Projek Dokumentasi MATE

2.26.0
Mac 2009

Paul Cutler

Projek Dokumentasi GNOME

2.24.0
Julai 2008

Paolo Bacchilega

Projek Dokumentasi GNOME

2.6
April 2006

Paolo Bacchilega

Projek Dokumentasi GNOME

2.5
Mac 2004

Pasukan Dokumentasi Sun GNOME

Projek Dokumentasi GNOME

2.4
Februari 2004

Pasukan Dokumentasi Sun GNOME

Projek Dokumentasi GNOME

2.3
Ogos 2003

Pasukan Dokumentasi Sun GNOME

Projek Dokumentasi GNOME

2.2
Jun 2003

Pasukan Dokumentasi Sun GNOME

Projek Dokumentasi GNOME

2.1
Januari 2003

Paolo Bacchilega

Projek Dokumentasi GNOME

2.0
Jun 2002

Alexander Kirillov

Projek Dokumentasi GNOME

Panduan ini menerangkan versi 1.22 bagi Pengurus Arkib.

## Pengenalan

Anda boleh gunakan aplikasi Pengurus Arkib untuk mencipta, melihat, mengubah suai, atau menyahpek sesebuah arkib. Arkib merupakan sebuah fail yang bertindak sebagai bekas untuk lain-lain fail. Sebuah arkib boleh mengandungi banyak fail, folder, mahupun subfolder-subfolder, biasanya dalam bentuk termampat.

Pengurus Arkib hanya menyediakan antaramuka bergrafik, dan bergantung kepada utiliti-utiliti baris-perintah seperti `tar`, `gzip`, and `bzip2` untuk operasi-operasi pengarkibannya.

Jika anda sudah mempunyai alatan baris-perintah berkaitan terpasang di dalam sistem anda, Pengurus Arkib dapat menyokong format-format arkib yang tersenarai di dalam jadual di bawah.

Format | Sambungan Nama Fail
--- | ---
Arkib 7-zip | `.7z`
Arkib ACE | `.ace`
Arkib AIZip | `.alz`
Arib AR | `.ar`
Arkib ARJ | `.arj`
Arkib Kabinet Microsoft | `.cab`
Arkib CPIO | `.cpio`
Pakej Debian | `.deb`, `.udeb`
Penerbitan Elektronik | `.epub`
Imej CD MENTAH (ISO 9660) | `.iso`
Arkib Java | `.jar`
Enterprise Application aRchive | `.ear`
Sumber Aplikasi Sesawang atau Arkib aplikasi Sesawang | `.war`
Arkib LHA | `.lha`, `.lzh`
Arkib Roshal | `.rar`
Buku Komik (Termampat-RAR) | `.cbr`
Pakej RPM | `.rpm`
Arkib Tar | `.tar`
Arkib Tar termampat dengan `bzip` | `.tar.bz` atau `.tbz`
Arkib Tar termampat dengan `bzip2` | `.tar.bz2` atau `.tbz2`
Arkib Tar termampat dengan `gzip` | `.tar.gz` or `.tgz` atau `.taz`
Arkib Tar termampat dengan `lzip` | `.tar.lz` atau `.tlz`
Arkib Tar termampat dengan `lzop` | `.tar.lzo` atau `.tzo`
Arkib Tar termampat dengan `compress` | `.tar.Z` atau `.taZ`
Arkib Tar termampat dengan `7zip` | `.tar.7z`
Arkib Stuffit | `.bin` atau `.sit`
Arkib ZIP | `.zip`
Buku Komik (Termampat-Zip) | `.cbz`
Arkib Zoo | `.zoo`

Format arkib paling umum dalam Linux dan sistem seakan-Unix ialah arkib tar termampat dengan `gzip` atau `bzip2`.

Format arkib paling umum pada sistem Microsoft Windows ialah arkib yang dicipta dengan PKZIP atau WinZip.

### Fail-Fail Bukan-Arkib Termampat

Sebuah fail bukan-arkib termampat yang dicipta ketika anda menggunakan `bzip2`, `gzip`, `lzip`, `lzop`, `compress` atau `rzip` untuk memampatkan sebuah fail bukan-arkib. Contohnya, `file.txt.gz` dicipta ketika anda menggunakan `gzip` untuk memampatkan `file.txt`.

Anda juga boleh menggunakan Pengurus Arkib untuk mencipta, membuka dan mengekstrak fail bukan-arkib termampat.

## Membiasakan Diri

Seksyen ini menyediakan maklumat berkenaan memulakan Pengurus Arkib, dan menjelaskan antaramuka pengguna Pengurus Arkib.

### Untuk Memulakan Pengurus Arkib

Anda boleh memulakan Pengurus Arkib dengan cara berikut:

Menu Aplikasi

  Pilih Aksesori Pengurus Arkib.

Baris perintah

  Lakukan perintah berikut: `engrampa`

### Ketika anda Memulakan Pengurus Arkib

Ketika anda memulakan Pengurus Arkib, tetingkap berikut dipaparkan:

### Tetingkap Pengurus Arkib

Menunjukkan tetingkap utama Engrampa.

Tetingkap Pengurus Arkib mengandungi unsur-unsur berikut:

Palang Menu

  Menu dalam palang menu mengandungi semua perintah yang anda perlu untuk mengendalikan arkib di dalam Pengurus Arkib.

Palang Alat

  Palang alat mengandungi satu subset perintah yang anda juga boleh capai melalui palang menu. Pengurus Arkib memaparkan palang alat secara lalai. Untuk sembunyikan palang menu, pilih Lihat Palang Alat . Untuk menunjukkannya semula, pilih Lihat Palang Alat sekali lagi.

Palang Folder

  Palang folder membolehkan anda navigasi folder di dalam sesebuah arkib. Pengurus Arkib memaparkan palang folder sahaja di dalam pandangan folder. Sila rujuk untuk maklumat lanjut.

Kawasan paparan

  Kawasan paparan memaparkan kandungan arkib.

Palang Status

  Palang status memaparkan maklumat berkenaan aktiviti-aktivitiPengurus Arkib semasa dan maklumat konteksual berkenaan kandungan arkib. Pengurus Arkib memaparkan palang status secara lalai. Untuk sembunyikan palang status, pilih Lihat Palang Status . Untuk menunjukkannya semula, pilih Lihat Palang Status sekali lagi.

Ketika anda mengklik-kanan di dalam tetingkap Pengurus Arkib, aplikasi memaparkan satu menu timbul, Menu timbul mengandungi perintah arkib konteksual yang paling umum.

#### Melayari Sistem Fail

Beberapa dialog Pengurus Arkib (Baharu, Buka, Ekstrak,...) membolehkan anda layari fail dan folder di dalam komputer anda. Sila rujuk Panduan Pengguna Desktop untuk mengetahui lebih lanjut berkenaan penggunaan dialog-dialog pelayaran fail.

Anda juga boleh merujuk seksyen Tanda Buku dalam Panduan Pengguna Dekstop untuk mengetahui bagaimana hendak menggunakan anak tetingkap Tempat untuk mencapai lokasi-lokasi kegemaran anda.

## Mengendalikan Arkib

Ketika anda menggunakan Pengurus Arkib, semua perubahan disimpan ke dalam cakera serta-merta. Sebagai contoh, jika anda memadam satu fail di dalam arkib, Pengurus Arkib memadam fail sebaik sahaja anda mengklik OK. Kelakuan ini berbeza dengan kebanyakan aplikasi, yang mana menyimpan perubahan ke dalam cakera sahaja jika anda keluar aplikasi atau pilih Simpan di dalam menu.

Jika sesebuah arkib terlalu besar, atau anda mempunyai sistem yang lambat, sesetengah tindakan arkib akan mengambil masa untuk diproses. Untuk menghenti paksa tindakan semasa, tekan Esc. Selain itu, pilih Lihat Henti, atau klik Henti dalam palang alat.

Dalam Pengurus Arkib, anda boleh buat tindakan yang sama dalam beberapa cara. Sebagai contoh, anda boleh buka arkib dengan cara berikut:

Komponen UI | Tindakan
--- | ---
Tetingkap | Seret satu arkib ke dalam tetingkap Pengurus Arkib daripada aplikasi lain seperti pengurus fail.
Palang Menu | Pilih Arkib Buka. Jika anda telah membuka arkib baru-baru ini, ia akan tersenarai di dalam menu Arkib.
Palang Alat | Klik pada butang palang alat Buka. Jika anda telah membuka arkib baru-baru ini, klik pada anak panah bawah berhampiran dengan butang palang alat Buka.
Menu timbul klik-kanan | Klik-kanan pada arkib, kemudian pilih Buka melalui menu timbul.
Kekunci pintasan | Ketik Ctrl O.

Panduan ini menjelaskan kefungsian dalam palang menu.

### Pola Nama Fail

Pengurus Arkib membolehkan anda tambah, ekstrak, atau padam beberapa fail serentak. Untuk menerap tindakan kepada semua fail yang menepati pola tertentu, masukkan pola di dalam kotak teks. Pola boleh sertakan simbol kad liar piawai seperti * untuk padankan mana-mana rentetan, dan ? untuk padankan mana-mana simbol tunggal. Anda boleh masukkan beberapa pola yang dipisahkan dengan tanda titik bertindih atau semicolon. Pengurus Arkib seterusnya menerapkan tindakan kepada semua fail yang sepadan sekurang-kurangnya salah satu daripada pola. Contoh-contoh di dalam jadual berikut menunjukkan penggunaan pola-pola nama fail untuk memilih fail.

Corak | Fail-Fail Sepadan
--- | ---
`*` | Semua fail
`*.tar*` | Semua fail dengan sambungan `tar`, termasuklah sambungan `tar` yang diikuti dengan apa jua jujukan simbol seperti `namafail.tar.gz`
`*.jpg; *.jpeg` | Semua fail dengan sambungan `jpg`, dan semua fail dengan sambungan `jpeg`
`file?.gz` | Semua fail dengan sambungan `gz`, yang mempunyai nama "fail" diikuti oleh mana-mana aksara tunggal iaitu `fail2.gz`, `failx.gz`.

### Membuka satu Arkib

Untuk membuka satu arkib, buat langkah-langkah berikut:

1. Pilih Arkib Buka untuk memaparkan dialog Buka . Selain itu, tekan Ctrl O, atau klik Buka dalam palang alat.

2. Pilih arkib yang mahu dibuka.

3. Klik Buka.

Pengurus Arkib secar automatik menentukan jenis arkib, dan paparkan:

- Nama arkib ada di dalam palang tajuk tetingkap

- Kandungan arkib di dalam kawasan paparan

- Bilangan fail dan folder (objek) di dalam lokasi semasa, dan saiznya ketika tidak dimampat, dalam palang status

Untuk membuka arkib lain, pilih Arkib Buka sekali lagi. Pengurus Arkib akan membuka setiap arkib dalam tetingkap baharu. Anda tidak boleh membuka arkib lain dalam tetingkap yang sama.

Jika anda cuba membuka satu arkib yang formatnya Pengurus Arkib tidak kenali, aplikasi akan paparkan mesej ralat. Sila rujuk untuk melihat senarai format yang disokong.

### Memilih Fail dalam satu Arkib

Untuk memilih semua fail dalam satu arkib, pilih Sunting Pilih Semua atau ketik Ctrl A .

Untuk menyahpilih semua fail dalam satu arkib, pilih Sunting Nyahpilih Semua atau ketik Shift Ctrl A.

### Mengekstrak Fail Daripada satu Arkib

Untuk mengekstrak fail daripada arkib yang telah dibuka, buat langkah-langkah berikut:

1. Pilih fail yang mahu diesktrak. Untuk memilih lebih fail, tekan-dan-tahan Ctrl kemudian klik pada fail-fail yang mahu dipilih.

2. Pilih Arkib Ekstrak untuk memaparkan dialog Ekstrak . Selain itu, tekan Ektrak dalam palang alat.

3. Pilih folder yang mana Pengurus Ekstrak akan ekstrak fail-fail tersebut.

4. Pilih pilihan ekstrak yang diperlukan. Untuk maklumat lanjut berkenaan pilihan ekstrak, sila rujuk .

5. Klik Ekstrak.

   Jika semua fail di dalam arkib telah dilindungi oleh satu kata laluan, dan anda tidak menyatakannya, Pengurus Arkib meminta anda masukkan kata laluan yang dikehendaki.

   Jika bukan semua fail di dalam arkib telah dilindungi oleh satu kata laluan, dan anda tidak menyatakan kata laluan yang dikehendaki, Pengurus Arkib tidak meminta anda masukkan kata laluan. Akan tetapi, Pengurus Arkib mengekstrak fail-fail yang tidak dilindungi sahaja.

   Untuk maklumat lanjut berkenaan kata laluan, sila rujuk /

Pengurus Arkib juga menyediakan cara mengekstrak fail daripada arkib melalui tetingkap pengurus fail, tanpa membuka tetingkap Pengurus Arkib. Sila rujuk untuk maklumat lanjut.

Operasi Ekstrak mengekstrak satu salinan fail yang ditentukan melalui arkib. Fail-fail yang diekstrak mempunyai tarikh keizinan dan pengubahsuaian yang sama dengan fail asal yang telah ditambah masuk ke dalam arkib.

Operasi Ekstrak tidak mengubah kandungan sesebuah arkib. Untuk maklumat bagaimana hendak memadam fail menerusi arkib, bolehlah merujuk .

### Menutup satu Arkib

Untuk arkib semasa dan tetingkap Pengurus Arkib semasa, pilih Arkib Tutup, atau ketik Ctrl W.

Tiada cara untuk menutup arkib semasa tetapi tiada masalah dengan tetingkap Pengurus Arkib.

## Mencipta Arkib

Selain daripada membuka arkib sedia ada, anda juga boleh mencipta arkib-arkib baharu dengan Pengurus Arkib.

### Untuk Mencipta satu Arkib

Untuk mencipta satu arkib, buat langkah-langkah berikut:

1. Pilih Arkib Baharu untuk memaparkan dialog Baharu . Selain itu, tekan Ctrl N, atau klik Baharu dalam palang alat.

2. Nyatakan folder tempat Pengurus Arkib meletak arkib baharu yang diklik dalam senarai tarik-turun Simpan dalam folder. Jika folder tiada dalam senarai, klik pada Layar folder lain, dan pilih folder yang dikehendaki. Selain itu, masukkan laluan dalam kotak teks Nama.

3. Masukkan nama arkib baharu, termasuklah sambungan failnya, di dalam kotak teks Nama. Selain itu anda boleh nyatakan nama arkib tanpa sambungan, dan kemudian pilih jenis arkib menerusi menu tarik-turun Jenis arkib, dengan cara ini sambungan akan ditambah secara automatik.

4. Pilih pilihan cipta diperlukan dengan mengklik Pilihan Lain. Untuk maklumat lanjut berkenaan pilihan-pilihan cipta, sila rujuk .

5. Klik Baharu. Pengurus Arkib akan mencipta satu arkib kosong, tetapi belum lagi menulis arkib ke dalam cakera.

6. Tambah fail-fail ke dalam arkib baharu seperti yang dijelaskan di dalam .

   Pengurus Arkib menulis satu arkib baharu ke dalam cakera jika arkib mengandungi sekurang-kurangnya satu fail. Sekiranya anda mencipta satu arkib kemudian keluar daripada Pengurus Arkib sebelum menambah apa-apa fail ke dalam arkib. Pengurus Arkib akan memadam arkib tersebut.

### Menambah Fail-Fail ke dalam Arkib

Untuk menambah fail-fail ke dalam arkib, buat langkah-langkah berikut:

1. Tentukan lokasi dalam arkib yang mahu ditambah masuk fail, kemudian buka lokasi tersebut menerusi arkib.

2. Pilih Sunting Tambah Fail untuk memaparkan dialog Tambah Fail . atau, klik Tambah Fail dalam palang alat.

3. Pilih fail yang mahu ditambah masuk. Untuk memilih lebih fail, tekan-dan-tahan Ctrl kemudian klik pada fail-fail yang mahu dipilih.

4. Klik Tambah. Pengurus Arkib akan menambah fail-fail tersebut ke dalam folder semasa di dalam arkib.

Anda tidak boleh menambah folder ke dalam arkib dengan dialog Tambah Fail. Untuk menambah sebuah folder sila rujuk .

Dialog Tambah Fail menyediakan pilihan Hanya tambah jika lebih baharu, sila rujuk untuk maklumat lanjut berkenaan pilihan ini.

Anda juga boleh menambah satu arkib di dalam tetingkap pengurus fail, tanpa membuka satu tetingkap Pengurus Arkib. Sila rujuk untuk maklumat lanjut.

Operasi Tambah menambah satu salinan fail atau folder yang ditentukan ke dalam arkib. Pengurus Arkib tidak membuang fail-fail asal, yang mana ia kekal tidak berubah di dalam sistem fai,. Salinan yang ditambah masuk ke dalam arkib mempunyai tarikh keizinan dan pengubahsuaian yang sama dengan fail asal.

### Menambah satu Folder ke dalam Arkib

Untuk menambah satu folder ke dalam arkib, buat langkah-langkah berikut:

1. Tentukan lokasi dalam arkib yang mahu ditambah masuk fail, kemudian buka lokasi tersebut menerusi arkib.

2. Pilih Sunting Tambah satu Folder untuk paparkan dialog Tambah satu Folder.

3. Pilih folder yang mahu ditambah masuk.

4. Klik Tambah. Pengurus Arkib akan menambah folder ke dalam folder semasa di dalam arkib.

Dialog Tambah satu Folder menyediakan beberapa pilihan lanjutan. Sila rujuk untuk maklumat lanjut.

### Menukar Format Arkib ke Format Lain

Untuk menukar format arkib ke format yang lain dan simpan sebagai fail baharu, buat langkah-langkah berikut:

1. Buka arkib yang mahu ditukar formatnya.

2. Pilih Arkib Simpan Sebagai untuk paparkan dialog Simpan.

3. Masukkan nama arkib baharu di dalam kotak teks Nama.

4. Pilih format baharu melalui senarai tarik-turun Jenis Arkib. Selain itu, masukkan sambungan nama fail di dalam kotak teks Nama, kemudian pilih Automatik menerusi senarai tarik-turun Jenis Arkib.

5. Pilih pilihan cipta diperlukan dengan mengklik Pilihan Lain. Untuk maklumat lanjut berkenaan pilihan-pilihan cipta, sila rujuk .

6. Klik Simpan.

   Jika semua fail di dalam arkib telah dilindungi oleh satu kata laluan, dan anda tidak menyatakannya, Pengurus Arkib meminta anda masukkan kata laluan yang dikehendaki.

   Jika sebahagian sahaja dan bukannya semua fail dalam arkib dilindungi dengan kata laluan, dan anda tidak menyatakan kata laluan, Pengurus Arkib tidak akan menanya kata laluan. Namun begitu, Pengurus Arkib hanya menyalin fail-fail tidak dilindungi ke dalam arkib baharu.

   Untuk maklumat lanjut berkenaan kata laluan, sila rujuk /

## Mengubahsuai Kandungan Arkib

Anda boleh mengubahsuai kandungan sesebuah arkib dalam beberapa cara.

### Untuk Menyulitkan Fail-Fail di dalam Arkib

Atas sebab keselamatan, anda mungkin mahu menyulitkan fail-fail yang ditambah masuk ke dalam arkib.

Jika format arkib menyokong penyulitan, anda boleh nyatakan satu kata laluan untuk menyulitkan fail-fail yang mahu ditambah ke dalam arkib.

Buat masa ini, hanya arkib 7-Zip, ZIP, RAR dan ARJ menyokong penyulitan.

Untuk menyatakan satu kata laluan untuk penyulitan fail, buat langkah-langkah berikut:

1. Pilih Sunting Kata Laluan untuk paparkan dialog Kata Laluan.

2. Masukkan kata laluan di dalam kotak teks Kata Laluan.

3. Klik OK.

Pengurus Arkib menggunakan kata laluan untuk menyulitkan fail-fail yang anda tambah masuk ke dalam arkib semasa, dan menyahsulitkan fail-fail yang anda esktrak daripada arkib semasa. Pengurus Arkib memadam kata laluan ketika anda tutup arkib tersebut.

Untuk maklumat lanjut bagaimana hendak memeriksa sama sesebuah arkib mengandungi fail-fail tersulit, bolehlah rujuk .

Penyulitan yang disediakan oleh utiliti arkib bersifat lemah dan kurang selamat. Jika faktor keselamatan adalah penting buat anda, gunakan alat penyulitan yang kuat seperti GNU Privacy Guard.

### Menamakan Semula satu Fail di dalam Arkib

Untuk menamakan semula satu fail di dalam arkib, buat langkah-langkah berikut:

1. Pilih fail yang mahu dinamakan semula.

2. Pilih Sunting Nama Semula , atau ketik F2, untuk memaparkan dialog Nama Semula.

3. Masukkan nama fail baharu di dalam kotak teks Nama fail baharu.

4. Klik Nama Semula.

### Menyalin Fail-Fail ke dalam Arkib

Untuk menyalin fail-fail di dalam arkib, buat langkah-langkah berikut:

1. Pilih fail yang mahu disalinkan.

2. Pilih Sunting Salin, atau ketik Ctrl C.

3. Buka lokasi yang mahu diletak fail-fail salinan.

4. Pilih Sunting Tampal, atau ketik Ctrl V.

### Mengalih Fail-Fail di dalam Arkib

Untuk mengalih fail-fail yang ada di dalam arkib, buat langkah-langkah berikut:

1. Pilih fail-fail yang mahu dialihkan.

2. Pilih Sunting Potong, atau ketik Ctrl X.

3. Buka lokasi yang mahu dialih fail-fail ke dalamnya.

4. Pilih Sunting Tampal, atau ketik Ctrl V.

### Memadam Fail-Fail Daripada Arkib

Untuk memadam fail-fail yang ada di dalam arkib, buat langkah-langkah berikut:

1. Pilih fail-fail yang mahu dipadamkan.

2. Pilih Sunting Padam , atau ketik Delete, untuk memaparkan dialog Padam.

3. Pilih salah satu pilihan padam berikut:

   Semua fail

     Padam semua fail di dalam arkib.

   Fail terpilih

     Padam fail terpilih dari arkib.

   Fail

     Padam daripada arkib semua fail yang sepadan dengan pola yang ditentukan. Sila rujuk untuk maklumat lanjut berkenaan pola nama fail.

4. Klik OK.

### Mengubahsuai Fail di dalam Arkib

Untuk mengubahsuai fail di dalam arkib, buat langkah-langkah berikut:

1. Dwi-klik fail yang mahu dibuka. Selain itu, boleh mengklik-kanan fail kemudian pilih Buka.

2. Sunting fail yang telah dibuka dalam langkah 1, kemudian simpan perubahan yang dibuat.

3. Pengurus Arkib akan menunjukkan satu dialog pengesahan, untuk mengesahkan kemaskini fail di dalam arkib yang terlibat dengan perubahan tersebut.

4. Klik pada Kemaskini.

Pengurus Arkib menggunakan perkaitan ditakrif-sistem antara jenis fail dengan program untuk menentukan aplikasi yang sesuai dilancarkan mengikut fail tertentu. Perkaitan ini boleh dipaparkan dan diubahsuai dalam tab Buka Dengan dialog sifat fail. Jika Pengurus Arkib gagal menentukan aplikasi yang sesuai, Pengurus Arkib akan memaparkan dialog Buka Fail yang mana anda dapat memilih aplikasi, seperti di bawah.

#### Mengubahsuai Fail di dalam Arkib dengan Aplikasi Suai

Anda boleh guna aplikasi yang telah dinyatakan sebelum ini, berbanding aplikasi lalai, untuk mengubahsuai fail. Untuk menggunakan aplikasi luar bagi membuka fail tertentu:

1. Klik kanan pada fail,

2. Pilih Buka Dengan....

Pengurus Arkib memaparkan dialog Buka Fail, yang dapat menyenaraikan semua aplikasi yang dapat membuka jenis fail tertentu. Untuk memilih salah satu aplikasi yang tersenarai, dwi-klik nama aplikasi atau klik pada nama aplikasi kemudian klik Buka. Selain itu, anda boleh masukkan nama aplikasi di dalam kotak teks Aplikasi dan kemudian klik Buka untuk melancarkan aplikasi pilihan anda.

Setelah aplikasi dimulakan ikuti prosedur dari langkah 2 yang telah dijelaskan di dalam .

## Melihat Arkib

Pengurus Arkib membenarkan anda lihat beberapa aspek berkenaan sesebuah arkib.

### Untuk melihat Sifat-Sifat Arkib

Untuk melihat sifat-sifat sesebuah arkib, pilih Arkib Sifat untuk memaparkan dialog Sifat. Dialog Sifat ini memaparkan maklumat berikut berkenaan arkib:

Nama

  Nama bagi arkib

Lokasi

  Kedudukan arkib di dalam sistem fail.

Diubahsuai pada

  Tarikh dan waktu yang mana arkib kali terakhir diubahsuai.

Saiz arkib

  Saiz kandungan arkib setelah dimampatkan.

Saiz kandungan

  Saiz kandungan arkib setelah dimampatkan. Maklumat ini juga tersedia di dalam palang status.

Nisbah pemampatan

  Nisbah pemampatan ialah satu nilai yang digunakan untuk menjelaskan pengurangan saiz data. Sebagai contoh, nisbah pemampatan 5 bermaksud arkib telah dimampatkan sebanyak 1/5 daripada saiz data asalnya.

Bilangan fail

  Bilangan fail di dalam arkib.

### Melihat Kandungan Arkib

Pengurus Arkib memaparkan kandungan arkib di dalam tetingkap utama sebagai senarai fail dengan lajur-lajur berikut:

Nama

  Nama bagi fail atau folder di dalam arkib.

Saiz

  Saiz fail ketika fail diekstrak daripada arkib. Bagi sebuah folder, medan Saiz adalah kosong. Untuk maklumat bagaimana hendak memaparkan saiz fail termampat, sila rujuk .

Jenis

  Jenis fail. Bagi sebuah folder, nilai di dalam medan Jenis ialah `Folder`.

Tarikh diubahsuai

  Tarikh kali terakhir fail diubahsuai. Bagi sebuah folder, medan Tarikh diubahsuai adalah kosong.

Lokasi

  Laluan ke fail di dalam arkib. Lajur ini hanya kelihatan ketika tetingkap dalam pandangan fail, jika dalam pandangan folder lokasi fail dipaparkan dalam kotak teks Lokasi pada palang folder. Untuk maklumat lanjut berkenaan jenis pandangan sila rujuk .

Jika program lain telah mengubahsuai arkib setelah Pengurus Arkib membuka arkib, pilih Lihat Muat Semula untuk memuatkan semula kandungan arkib dari cakera.

Untuk maklumat lanjut bagaimana Pengurus Arkibdapat menyuaikan penampilan kandungan di dalam tetingkapnya, bolehlah rujuk .

Untuk tugas-tugas lanjutan, gunakan aplikasi terpasang di dalam sistem anda. Maklumat lanjut, sila rujuk .

### Melihat Fail di dalam Arkib

Untuk melihat fail di dalam sesebuah arkib ikuti langkah-langkah yang dijelaskan di dalam . Jika anda menyimpan fail yang telah dibuka, klik Batal ketika Pengurus Arkib menanya pengesahan untuk mengemaskini fail di dalam arkib.

### Menguji Integriti sesebuah Arkib

Kadang kala arkib boleh menjadi rosak atas sebab-sebab tertentu, untuk memeriksa sama ada ia mengalami kerosakan atau sebaliknya, pilih Arkib Uji Integriti:

- Jika arkib tidak mengandungi ralat, Pengurus Arkib membuka dialog Keputusan Ujian untuk menyenaraikan setiap fail di dalam arkib, dan menunjukkan setiap fail dengan status `OK`.

- Jika arkib mengandungi beberapa ralat, Pengurus Arkib membuka dialog Keputusan Ujian untuk menyenaraikan bahagian arkib yang mengandungi ralat tersebut.

Arkib rosak sukar atau mustahil boleh diekstrakkan, dan menyebabkan kehilangan data penting. Atas sebab ini anda patut menguji integriti arkib sebelum memadam fail-fail yang asal.

Jika arkib mengandungi fail-fail tersulit, Pengurus Arkib akan meminta kata laluan sebelum ujian dimulakan.

Bukan semua jenis arkib menyokong pengujian integriti, senarai jenis arkib berikut boleh diuji integritinya: 7-Zip, RAR, ZIP, ACE, ARJ dan Zoo.

### Petua

Untuk menguji integriti arkib yang tidak menyokong pengujian integriti, ekstrak semu fail daripada arkib dan pastikan operasi ini berjalan lancar tanpa masalah.

## Menyuaikan Paparan Arkib

Anda boleh menyuaikan penampilan Pengurus Arkib ketika memaparkan kandungannya, seperti berikut:

- Tukar pandangan folder dengan pandangan fail. Untuk maklumat lanjut, sila rujuk .

- Nyatakan tertib fail manakah mahu dipaparkan dalam bentuk senarai. Untuk maklumat lanjut, sila rujuk .

- Papar maklumat tambahan berkenaan kandungan arkib. Maklumat lanjut sila rujuk .

Pengurus Arkib mengemaskini paparan serta-merta, ketika anda melakukan penyuaian di atas.

### Untuk Menetapkan Jenis Pandangan

Jika arkib mengandungi folder, anda boleh tunjukkan kandungan arkib sama ada atau .

#### Pandangan Folder

Pengurus Arkib memaparkan kandungan arkib dalam pandangan folder secara lalai. Untuk memilih pandangan folder secara eksplisit, pilih Lihat Lihat sebagai Folder.

Dalam pandangan folder, Pengurus Arkib dapat menunjukkan folder sepertimana yang dipaparkan oleh pengurus fail ketika menunjukkan foldernya. Iaitu, Pengurus Arkib menunjukkan folder dalam kawasan paparan di dalam ikon folder dan nama folder. Untuk melihat kandungan sesebuah folder, dwi-klik pada nama folder tersebut.

Palang folder, yang mana Pengurus Arkib hanya papar dalam pandangan folder, terdiri daripada komponen-komponen yang dijelaskan dalam jadual berikut.

Komponen | Keterangan
--- | ---
Menunjukkan ikon navigasi undur dalam senarai sejarah loaksi. | Klik butang ini untuk menavigasi secara mengundur di dalam senarai sejarah lokasi.
Menunjukkan ikon navigasi maju dalam senarai sejarah lokasi. | Klik butang ini untuk menavigasi secara maju di dalam senarai sejarah lokasi.
Menunjukkan ikon navigasi naik satu aras dalam pepohon folder. | Klik butang ini untuk menavigasi naik satu aras di dalam pepohon folder.
Menunjukkan ikon untuk membuka folder aras-teratas dalam arkib. | Klik butang ini untuk membuka folder aras-teratas di dalam arkib.
Lokasi | Medan ini menunjukkan nama laluan penuh, di dalam arkib, bagi folder semasa. Untuk mengubah ke aras berlainan di dalam pepohon folder, taip lokasi baharu di dalam kotak teks Lokasi kemudian tekan Return. Pengurus Arkib akan memaparkan kandungan lokasi baharu tersebut.

#### Pandangan Fail

Untuk memilih pandangan fail, pilih Lihat Lihat Semua Fail.

Dalam pandangan fail, Pengurus Arkib memaparkan semua fail yang ada di dalam arkib, termasuklah fail-fail dari subfolder, dalam satu senarai.

### Mengisih Senarai Fail

Anda boleh mengisih senarai mengikut nama, saiz, jenis, tarikh ubahsuai, atau lokasi.

Untuk menyatakan satu tertib isih, klik pengepala lajur berkenaan.

Untuk menyongsangkan tertib isih, hanya klik pada pengepala lajur sekali lagi.

Sebagai contoh, untuk mengisih senarai fail mengikut tarikh ubahsuai, klik pada pengepala Tarikh diubahsuai. Pengurus Arkib akan menyusun semnula senarai fail yang memaparkan fail mengikut tarikh ubahsuai, bermula yang paling awal. Untuk memaparkan senarai fail terkini, hanya klik pada pengepala Tarikh diubahsuai sekali lagi.

Pengurus Arkib sentiasa melakukan pengisihan kedua berdasarkan nama fail. Pada contoh di atas, Pengurus Arkib mengisih nama mana-mana fail yang mempunyai tarikh ubahsuai yang sama.

### Memaparkan Perincian Tambahan

Untuk membuka dialog Output Terakhir, pilih Lihat Output Terakhir:

- Jika anda menguji arkin dalam sesi Pengurus Arkib semasa, dialog Output Terakhir memaparkan keputusan ujian yang terakhir.

- Jika anda tidak menguji arkib dalam sesi Pengurus Akrib semasa, dialog Output Terakhir memaparkan satu senarai semua fail di dalam arkib, tetapi tidak menyatakan apa-apa status fail itu. Akan tetapi, dialog Output Terakhir menyediakan saiz termampat setiap fail dengan peratus pemampatannya, serta tarikh dan format ketika fail kali terakhir diubahsuai.

## Menggunakan Pengurus Fail untuk Mengendalikan sesebuah Arkib

Anda boleh menggunakan pengurus fail untuk tambah fail-fail ke dalam arkib, atau pun mengekstrak fail-fail daripada sesebuah arkib.

### Untuk Menambah Fail ke dalam Arkib Melalui Pengurus Fail

Anda juga boleh menggunakan pengurus fail untuk tambah fail-fail ke dalam arkib, dengan cara berikut:

- Seret fail-fail ke dalam tetingkap Pengurus Arkib dari tetingkap pengurus fail.

- Guna menu timbul pengurus fail untuk menambah fail-fail ke dalam arkib.

Untuk menambah fail-fail ke dalam arkib menggunakan menu timbul pengurus fail, buat langkah-langkah berikut:

1. Klik-kanan pada fail atau folder di dalam tetingkap pengurus fail.

2. Pilih Cipta Arkib melalui menu timbul pengurus fail untuk memaparkan dialog Cipta Arkib Pengurus Arkib.

3. Masukkan nama arkib, tanpa sambungan failnya, di dalam kotak teks Arkib.

4. Pilih jenis arkib melalui senarai tarik-turun.

5. Pilih lokasi simpanan fail arkib, melalui senarai tarik-turun Lokasi. Jika lokasi tiada dalam senarai pilih Lain-lain... untuk memilihnya menerusi dialog Loaksi.

6. Pilih pilihan cipta diperlukan dengan mengklik Pilihan Lain. Untuk maklumat lanjut berkenaan pilihan-pilihan cipta, sila rujuk .

7. Klik Cipta untuk menambah fail-fail terpilih ke dalam folder root bagi arkib yang dinyatakan.

   Untuk memilih mana-mana pilih tambah lanjutan, anda mesti seru Pengurus Arkib seperti yang dijelaskan dalam .

### Untuk Mengekstrak Fail-Fail Dari Arkib Menggunakan Pengurus Fail

Anda juga boleh menggunakan pengurus fail untuk esktrak fail-fail dari arkib, dengan cara berikut:

- Seret fail-fail dari tetingkap Pengurus Arkib ke dalam tetingkap pengurus fail.

- Guna menu timbul pengurus fail untuk mengekstrak fail-fail dari arkib.

Untuk mengekstrak fail-fail dari arkib menggunakan menu timbul pengurus fail, buat langkah-langkah berikut:

1. Klik-kanan pada arkib di dalam tetingkap pengurus fail.

2. Pilih Ekstrak Di SIni untuk mengekstrak semua isi kandungan arkib ke dalam direktori yang mana arkib berada.

Jika arkib disulitkan, Pengurus Akrib akan meminta kata laluan sebelum kerja-kerja pengekstrakan dijalankan.

## Pilihan-Pilihan Cipta

Ketika mencipta satu arkib baharu, atau menukar format arkib sedia ada ke format lain, klik pada Pilihan Lain untuk menyatakan pilihan-pilihan lanjutan berikut:

Kata Laluan

  Taip kata laluan yang akan digunakan untuk menyulitkan arkib. Jika tiada kata laluan dinyatakan arkib tidak akan disulitkan.

  Bukan semua jenis arkib menyokong penyulitan. Maklumat lanjut berkenaan penyulitan fail, sila rujuk .

Sulit senarai fail juga

  Jika pilihan ini dipilih, kata laluan akan diminta walaupun untuk melihat senarai fail terkandung di dalam arkib, jika tidak ia hanya minta untuk mengekstrak fail-fail daripada arkib. Pilihan ini hanya tersedia jika kata laluan dinyatakan.

Pisah dalam volum

  Pilih pilihan ini untuk memisahkan arkib lebih dari satu fail mengikut saiz atau dimensi tertentu.

  Hanya arkib 7-Zip dan RAR menyokong fitur ini.

## Pilihan Tambah

Dialog Tambah Fail dan Tambah satu Folder menyediakan piihan berikut:

Hanya tambah jika lebih baharu

  Pilih pilihan ini untuk menambah fail ke dalam arkib jika arkib tidak mengandungi fail yang dikehendaki, atau jika arkib mengandungi versi fail yang lebih lama. Pengurus Arkib melihat tarikh ubahsuai untuk tentukan sama ada fail adalah terkini. Jika versi fail di dalam arkib adalah yang terkini, Pengurus Arkib tidak akan menambah masuk fail tersebut ke dalam arkib.

  Jika anda tidak memilih pilihan ini, Pengurus Arkib tetap menambah masuk fail ke dalam arkib dan menulis-ganti kandungan arkib yang terdahulu.

  ## Petua

  Jika anda menggunakan Pengurus Arkib untuk mencipta sandar, pilihan hanya tambah jika lebih baharu sangat berguna. Sebagai contoh, arkib `backup.tar.gz` mengandungi sandar folder rummah berusia seminggu. Untuk mengemaskini arkib sandar folder rumah semasa anda, buat langkah-langkah berikut:

  1. Buka arkib `backup.tar.gz` di dalam Pengurus Arkib.

  2. Pilih Sunting Tambah untuk memaparkan dialog Tambah satu Folder.

  3. Pilih folder rumah anda.

  4. Pilih piihan Hanya tambah jika lebih baharu

  5. Klik Tambah.

  Pengurus Arkib menambah ke dalam arkib semua fail secara automatik ke dalam arkib berusia seminggu, dan juga mengemaskini semua fail yang telah diubahsuai dalam tempoh tersebut. Namun begitu, Pengurus Arkib tidak membuang fail yang telah dibuang pada minggu lepas sekiranya masih ada di dalam arkib. Operasi kemaskini arkib lebih pantas membuat sandaran penuh folder rumah anda.

### Pilihan Tambah ke dalam Folder

Pilihan tersebut tersedia di dalam dialog Tambah satu Folder dan membolehkan pilih dan tambah semua fail secara automatik sekiranya memenuhi kriteria-kriteria tertentu:

Fail-Fail Disertakan

  Taip satu pola nama fail di dalam kotak teks ini untuk sertakan fail yang namanya sepadan dengan pola yang ditetapkan. Sila rujuk untuk maklumat lanjut berkenaan pola-pola nama fail.

Asingkan fail

  Taip satu pola nama fail dalam kotak teks ini untuk asingkan fail yang namanya sepadan dengan pola yang ditentukan. Sila rujuk untuk maklumat lanjut berkenaan pola-pola nama fail.

Asingkan folder

  Taip satu pola nama fail dalam kotak teks ini untuk asingkan folder yang namanya sepadan dengan pola yang ditentukan. Sila rujuk untuk maklumat lanjut berkenaan pola-pola nama fail.

Sertakan subfolder

  Pilih pilihan ini untuk menambah semua fail yang sepadan dengan pola yang ditentukan, daripada folder semasa dan juga subfolder-subfoldernya.

  Nama fail, bukan nama subfolder, mesti sepadan dengan pola yang ditentukan.

  Jika anda tidak memilih pilihan ini, Pengurus Arkib tetap menambah masuk fail sepadan daripada folder semasa sahaja.

Asingkan folder-folder yang merupakan pautan simbolik

  Pilih pilihan ini untuk menyingkir fail-fail daripada folder-folder yang merupakan pautan simbolik. Pautan simbolik adalah penuding atau pintasan ke folder-folder lain.

  Jika anda tidak memilih pilihan ini, Pengurus Arkib tetap menambah masuk fail daripada folder yang sebenarnya adalah pautan simbolik.

Pilihan Simpan

  Klik pada butang ini untuk menyimpan pemilihan semasa bagi pilihan tambah lanjutan sesebuah fail. Seterusnya, dialog Pilihan Simpan dipaparkan. Masukkan satu nama fail di dalam kotak teks Nama Pilihan, kemudian klik Simpan.

Pilihan Muat

  Klik pada butang ini untuk muat atau padam pilihan tersimpan bagi pilihan lanjutan sebelum ini. Dialog Pilihan Muat akan dipaparkan.

  - Untuk memuatkan satu set pilihan, pilih fail pilihan di dalam kotak senarai, kemudian klik Laksana.

  - Untuk memadam satu set pilihan, pilih fail pilihan tersebut di dalam kotak senarai, kemudian klik Buang. Seterusnya, klik Tutup untuk menutup dilaog Pilihan Muat.

Pilihan Tetapan Semula

  Klik pada butang ini untuk menetap semula pemilihan semasa bagi pilihan tambah lanjutan ke nilai lalainya.

## Pilihan Ekstrak

Dialog Ekstrak menyediakan pilihan-pilihan berikut, yang akan disimpan ketika anda keluar daripada Pengurus Arkib :

Ekstrak

  Pilih fail-fail yang hendak diesktrakkan:

  Semua fail

    Ekstrak semua fail daripada arkib.

  Fail terpilih

    Ekstrak fail-fail terpilih di dalam arkib.

  Fail

    Ekstrak daripada arkib semua fail yang sepadan dengan pola yang ditentukan. Sila rujuk untuk maklumat lanjut berkenaan pola nama fail.

Tindakan

  Pilih salah satu pilihan ekstrak berikut:

  Cipta-semula folder

    Pilih pilihan ini untuk membina semula struktur folder ketika mengekstrak fail-fail tertentu.

    Sebagai contoh, anda menyatakan `/tmp` dalam kotak teks Nama Fail dan pilih untuk mengekstrak semua fail. Arkib ini mengandungi sebuah subfolder yang dikenali sebagai `doc`.

    - Jika anda memilih pilihan Cipta-semula folder, Pengurus Arkib akan mengekstrak isi kandungan subfolder ke dalam `/tmp/doc`.

    - Jika anda tidak memilih pilihan Cipta-semula folder, Pengurus Arkib tidak akan mencipta apa-apa subfolder. Melainkan Pengurus Arkib mengekstrak semua fail di dalam arkib, termasuklah fail yang mengandungi subfolder, ke dalam `/tmp`.

  Tulis-ganti fail-fail sedia ada

    Pilih pilihan ini untuk menulis-ganti mana-mana fail di dalam folder destinasi yang mempunyai nama yang sama dengan fail-fail yang dinyatakan.

    Jika anda tidak memilih pilihan ini, Pengurus Arkib tidak mengekstrak fail dinyatakan jika fail sedia dengan nama serupa sudah wujud di dalam folder destinasi.

  Jangan ekstrak fail-fail lebih lama

    Pilihan ini hanya berkesan sekiranya pilihan Tulis-ganti fail-fail sedia ada dipilih.

    Pilih pilihan Jangan ekstrak fail lebih lama untuk mengekstrak fail dinyatakan sahaja jika folder destinasi tidak mengandungi fail yang dikehendaki, atau jika arkib mengandungi versi fail yang lebih lama. Pengurus Arkib melihat tarikh ubahsuai untuk tentukan sama ada fail adalah terkini. Jika versi fail di dalam arkib adalah lebih lama, Pengurus Arkib tidak akan mengekstrak masuk fail tersebut ke dalam folder destinasi.

    Jika anda tidak memilih pilihan Jangan ekstrak fail-fail lebih lama ketika pilihan Tulis-ganti fail-fail sedia ada dipilih, Pengurus Arkib akan mengekstrak semua fail dinyatakan daripada arkib dan menulis-ganti kandungan terdahulu folder destinasi.

Engrampa
engrampa
Mengarkib
Arkib Menambah masuk fail
Arkib Memadam fail
Arkib Membuka
Arkib Melihat
Arkib Mengekstrak
Arkib Mencipta