# Manual for Arkivhåndtering

Arkivhåndtering, også kendt som Engrampa, gør at du kan oprette, se, ændre eller udpakke et arkiv.

2019-2021 MATE-dokumentationsprojektet
2009 Paul Cutler
2006 2008 Paolo Bacchilega
2003 2004 Sun Microsystems
2003 Paolo Bacchilega
2002 Alexander Kirillov
MATE-dokumentationsprojektet GNOME-dokumentationsprojektet

Tilladelse er givet til at kopiere, distribuere og/eller ændre dette dokument under betingelserne i GNU Free Documentation License (GFDL), version 1.1 eller enhver senere version udgivet af Free Software Foundation; uden invariante afsnit, forsidetekster, samt bagsidetekster. Du kan se en kopi af GFDL via denne henvisning eller i filen COPYING-DOCS som distribueres sammen med denne manual.

Denne manual er en del af en samling af MATE-manualer distribueret under GFDL'en. Hvis du ønsker at distribuere denne manual separat fra samlingen, du kan gøre dette ved at tilføje en kopi af manualens licens, som beskrevet i afsnit 6 af denne licens.

En stor del af de navne som anvendes af firmaer til at identificere deres produkter og tjenester hævdes som værende varemærker. Hvor disse navne fremgår i en hvilken som helst MATE-dokumentation, og medlemmerne af MATE-dokumentationsprojeket er gjort opmærksom på disse varemærker, så er disse navne vist med store bogstaver eller stort begyndelsesbogstav.

DOKUMENTET OG ÆNDREDE VERSIONER AF DOKUMENTET STILLES TIL RÅDIGHED UNDER GNU FREE DOCOMENTATION LICENSE MED FØLGENDE BETINGELSER:

1. DETTE DOKUMENT GØRES TILGÆNGELIGT SÅDAN SOM DET ER, UDEN NOGEN FORM FOR GARANTI, HVERKEN UDTALT ELLER ANTYDET, DERIBLANDT, UDEN BEGRÆNSNINGER, GARANTIER OM AT DOKUMENTET ELLER ÆNDREDE VERSIONER AF DOKUMENTET ER FRIT FOR DEFEKTER, PASSENDE TIL ET BESTEMT FORMÅL ELLER IKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET, KORREKTHED OG YDELSE FOR DOKUMENTET ELLER ÆNDREDE VERSIONER AF DOKUMENTET. SKULLE ET DOKUMENT, ELLER EN ÆNDRET VERSION AF ET DOKUMENT VISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FOR BETALING FOR EVENTUEL NØDVENDIG SERVICE, REPARATION ELLER KORREKTION (OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDEN BIDRAGYDER). DENNE ERKLÆRING OM GARANTIFORBEHOLD ER EN ESSENTIEL DEL AF DENNE LICENS. INGEN BRUG AF NOGET DOKUMENT ELLER ÆNDRET VERSION AF DOKUMENTET ER AUTORISERET HERUNDER BORTSET FRA DENNE ANSVARSFRASKRIVELSE OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OM DET ER EN BEVIDST SKADENDE HANDLING (INKLUSIVE UFORSVARLIGHED) ELLER PÅ HVILKEN SOM HELST ANDEN MÅDE, KAN FORFATTEREN, SKRIBENT, BIDRAGYDERE, DISTRIBUTØRER ELLER LEVERANDØR AF DETTE DOKUMENT ELLER MODIFICEREDE VERSIONER GØRES ANSVARLIG OVERFOR NOGEN PERSON FOR NOGEN DIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRT NOGEN INKLUSIVE, UDEN BEGRÆNSNING, SKADE SOM FØLGE AF TAB AF RYGTE, ARBEJDSSTOP, COMPUTERFEJL ELLER -SVIGT, ELLER ENHVER ANDEN FORM FOR SKADE ELLER TAB SOM ER OPSTÅET I FORBINDELSE MED BRUG AF DETTE DOKUMENT ELLER MODIFICEREDE VERSIONER HERAF, SELV HVIS EN SÅDAN PART HAR VÆRET INFORMERET OM MULIGHEDEN FOR SÅDANNE SKADER.

Tilbagemeldinger

For at rapportere fejl eller foreslå forbedringer vedrørende programmet Arkivhåndtering eller denne manual, bør du følge instruktionerne på MATE-tilbagemeldingssiden.

MATE-dokumentationsprojektet
MATE-skrivebordet
Sun GNOME-dokumentationsholdet
Sun Microsystems
Paolo Bacchilega
GNOME-dokumentationsprojektet
Alexander Kirillov
GNOME-dokumentationsprojektet
kirillov@math.sunysb.edu
Paul Cutler
GNOME-dokumentationsprojektet
pcutler@foresightlinux.org
1.10.0
Juli 2015

Wolfgang Ulbrich

MATE-dokumentationsprojektet

2.26.0
Marts 2009

Paul Cutler

GNOME-dokumentationsprojektet

2.24.0
Juli 2008

Paolo Bacchilega

GNOME-dokumentationsprojektet

2.6
April 2006

Paolo Bacchilega

GNOME-dokumentationsprojektet

2.5
Marts 2004

Sun GNOME-dokumentationsholdet

GNOME-dokumentationsprojektet

2.4
Februar 2004

Sun GNOME-dokumentationsholdet

GNOME-dokumentationsprojektet

2.3
August 2003

Sun GNOME-dokumentationsholdet

GNOME-dokumentationsprojektet

2.2
Juni 2003

Sun GNOME-dokumentationsholdet

GNOME-dokumentationsprojektet

2.1
Januar 2003

Paolo Bacchilega

GNOME-dokumentationsprojektet

2.0
Juni 2002

Alexander Kirillov

GNOME-dokumentationsprojektet

Denne manual beskriver version 1.2 af Arkivhåndtering.

## Introduktion

Du kan bruge programmet Arkivhåndtering til at oprette, se, ændre eller udpakke et arkiv. Et arkiv er en fil der fungerer som en beholder for andre filer. Et arkiv kan indeholde mange filer, mapper og undermapper, normalt i komprimeret form.

Arkivhåndtering tilbyder udelukkende en grafisk brugerflade. Den benytter sig af terminalprogrammer som `tar`, `gzip`, og `bzip2` til arkiveringen.

Hvis du har de nødvendige terminalprogrammer installeret på dit system, så understøtter Arkivhåndtering de arkivformater, som opregnes i den følgende tabel.

Format | Filendelse
--- | ---
7-zip-arkiv | `.7z`
ACE-arkiv | `.ace`
AlZip-arkiv | `.alz`
AR-arkiv | `.ar`
ARJ-arkiv | `.arj`
Microsoft Cabinet-arkiv | `.cab`
CPIO-arkiv | `.cpio`
Debian pakke | `.deb`, `.udeb`
Elektronisk publikation | `.epub`
Rå cd-aftryk (ISO 9660) | `.iso`
Java-arkiv | `.jar`
Enterprise Application aRchive | `.ear`
Web Application Resource eller Web application ARchive | `.war`
LHA-arkiv | `.lha`, `.lzh`
Roshal ARchive | `.rar`
Tegneserie (RAR-komprimeret) | `.cbr`
RPM-pakke | `.rpm`
Tar-arkiv | `.tar`
Tar-arkiv komprimeret med `bzip` | `.tar.bz` eller `.tbz`
Tar-arkiv komprimeret med `bzip2` | `.tar.bz2` eller `.tbz2`
Tar-arkiv komprimeret med `gzip` | `.tar.gz` or `.tgz` eller `.taz`
Tar-arkiv komprimeret med `lzip` | `.tar.lz` eller `.tlz`
Tar-arkiv komprimeret med `lzop` | `.tar.lzo` eller `.tzo`
Tar-arkiv komprimeret med `compress` | `.tar.Z` eller `.taZ`
Tar-arkiv komprimeret med `7zip` | `.tar.7z`
Stuffit-arkiv | `.bin` eller `.sit`
ZIP-arkiv | `.zip`
Tegneserie (ZIP-komprimeret) | `.cbz`
Zoo-arkiv | `.zoo`

Det gængse arkivformat på Linux- og Unix-lignende systemer er tar-arkivet komprimeret med `gzip` eller `bzip2`.

Det gængse på Microsoft Windowssystemer er at der arkiveres med PKZIP eller WinZip.

### Ukomprimeret ikke-arkiv filer

En komprimeret, upakket fil er en, som oprettes, når man bruger `bzip2`, `gzip`, `lzip`, `lzop`, `compress` eller `rzip` til at komprimere en upakket fil med. For eksempel oprettes `fil.txt.gz`, når man bruger `gzip` til at komprimere `fil.txt` med.

Man kan bruge Arkivhåndtering til at oprette, åbne og udpakke en komprimeret ikke-arkiv-fil.

## Kom i gang

Dette afsnit fortæller hvordan man starter Arkivhåndtering, og det beskriver brugerfladen i Arkivhåndtering.

### For at starte Arkivhåndtering

Du kan starte Arkivhåndtering via de følgende metoder:

Programmenuen

  Vælg Tilbehør Arkivhåndtering.

Kommandolinje

  Kør den følgende kommando: `engrampa`

### Når du starter Arkivhåndtering

Når du starter Arkivhåndtering vises følgende vindue:

### Vindue for Arkivhåndtering

Viser hovedvinduet for Engrampa.

Vinduet i Arkivhåndtering indeholder følgende elementer:

Menulinje

  Menuerne på menulinjen rummer alle de kommandoer, som du har brug for, når du vil arbejde med arkiver i Arkivhåndtering.

Værktøjslinje

  Værktøjslinjen indeholder en række kommandoer, som man kan tilgå fra menulinjen. Som standard viser Arkivhåndtering værktøjslinjen. For at skjule værktøjslinjen skal du vælge Vis Værktøjslinje. For at vise værktøjslinjen igen, skal du vælge Vis Værktøjslinje en gang til.

Mappelinjen

  Med mappelinjen kan du navigere mellem mapperne i et arkiv. Arkivhåndtering viser kun mappelinjen, når du har valgt »Vis som en mappe«. Se , for yderligere information.

Visningsområde

  I visningsområdet vises arkivets indhold.

Statuslinje

  Statuslinjen viser oplysninger om den aktuelle aktivitet i Arkivhåndtering og kontekstoplysninger om arkivets indhold. Som standard viser Arkivhåndtering statuslinjen. For at skjule statuslinjen skal du vælge Vis Statuslinje. For at vise statuslinjen igen skal du vælge Vis Statuslinje en gang til.

Når du højreklikker i vinduet i Arkivhåndtering, fremkommer der en pop op-menu. Denne indeholder de almindeligste kommandoer for arkivkontekst.

#### Gennemse filsystemet

Du kan bruge flere Arkivhåndtering-dialoger (Ny, Åbn, Udpak,...) til at gennemse filer og mapper på din computer. Se Brugervejledningen for skrivebordet for at lære mere om brugen af dialogerne til filgennemsyn.

Du kan også henvise til Bogmærkeafsnittet i brugervejledningen for skrivebordet til at lære om hvordan du kan bruge Steder-panelet til at tilgå dine favoritsteder.

## Arbejde med arkiver

Når du bruger Arkivhåndtering til arbejdet med et arkiv, gemmes alle ændringer straks til harddisken. Hvis du f.eks. sletter en fil fra et arkiv, sletter Arkivhåndtering filen, så snart du klikker på o.k.. Dette er forskelligt fra de fleste programmer, da de ikke gemmer ændringer til harddisken, før du afslutter programmet eller vælger Gem i menuen.

Hvis et arkiv er meget stort, eller hvis du har et langsomt system, kan visse handlinger tage lang tid at udføre. For at stoppe en igangværende handling skal du trykke på Esc. Eller du kan vælge Vis Stop, eller klikke på knappen Stop.

I Arkivhåndtering, kan du udføre en handling på flere måder. Du kan f.eks. åbne et arkiv på følgende måder:

Brugerfladekomponent | Handling
--- | ---
Vindue | Træk et arkiv ind i vinduet i Arkivhåndtering fra et andet program, som f.eks. filhåndteringen.
Menulinje | Vælg Arkiv Åbn. Har du haft et arkiv åbent for nylig, så optræder det direkte i menuen Arkiv.
Værktøjslinje | Klik på værktøjslinjeknappen Åbn. Har du haft et arkiv åbent for nylig, kan du klikke på pilen ved siden af knappen Åbn på værktøjslinjen.
Pop op-menu ved højreklik | Højreklik på arkivet, og vælg derefter Åbn fra pop op-menuen.
Genvejstaster | Tryk Ctrl O.

Denne manual dokumenterer funktionalitet fra menulinjen.

### Mønstre i filnavne

Med Arkivhåndtering kan du tilføje, udpakke eller slette flere filer på en gang. For at udføre en handling for alle filer, som svarer til et bestemt mønster, skal du skrive dette mønster i tekstfeltet. Et mønster kan indeholde standard-jokertegn, f.eks. * for en vilkårlig tekststreng, eller ? for et vilkårligt enkelt tegn. Du kan skrive mere end et mønster, som så skal adskilles af semikolon. Arkivhåndtering udfører handlingen på alle filer, som passer med mindst et af mønstrene. De følgende eksempler viser, hvordan man kan bruge filnavn-mønstre til at vælge filer med.

Mønster | Filer matchet
--- | ---
`*` | Alle filer
`*.tar*` | Alle filer med endelsen `tar`, herunder filer, hvor endelsen `tar` følges af andre tegn, som f.eks. `filename.tar.gz`
`*.jpg; *.jpeg` | Alle filer med endelsen `jpg` og alle filer med endelsen `jpeg`
`file?.gz` | Alle filer med endelsen `gz`, hvor navnet "fil" efterfølges af et enkelt tegn, f.eks. `fil2.gz`, `filx.gz`.

### For at åbne et arkiv

For at åbne et arkiv skal du udføre følgende trin:

1. Vælg Arkiv Åbn for at se dialogen Åbn. Eller tryk på Ctrl O, eller klik på Åbn i værktøjslinjen.

2. Vælg det arkiv, som du vil åbne.

3. Klik Åbn.

Arkivhåndtering finder automatisk arkivets type og viser:

- Arkivnavnet i vinduets titellinje

- Arkivindholdet i visningsområdet

- Antallet af filer og mapper (objekter) på det aktuelle sted, og deres ukomprimerede størrelse, på statuslinjen

For at åbne et andet arkiv vælger du Arkiv Åbn igen. Arkivhåndtering åbner hvert arkiv i et nyt vindue. Man kan ikke åbne flere arkiver i samme vindue.

Prøver du at åbne et arkiv, som er oprettet i et format, som Arkivhåndtering ikke genkender, viser programmet en fejlmeddelelse. Se en liste over understøttede formater i .

### Valg af filer i et arkiv

Vil du vælge alle filer i et arkiv, skal du bruge Rediger Vælg alle eller trykke Ctrl A.

For at afmarkere alle filer i et arkiv skal du bruge Rediger Afmarker alle eller trykke Shift Ctrl A.

### For at udpakke filer fra et arkiv

For at udpakke filer fra et åbent arkiv, udfør de følgende trin:

1. Vælg de filer, som du vil pakke ud. Du kan vælge flere filer ved at holde Ctrl nede, medens du klikker på filerne.

2. Vælg Arkiv Udpak for at vise dialogen Udpak, eller klik på knappen Udpak i værktøjslinjen.

3. Vælg mappen hvor Arkivhåndtering udpakker filerne.

4. Træf de nødvendige valg for udpakningen. For yderligere information om de valgmulighederne, se .

5. Klik Udpak.

   Hvis alle filer i arkivet er beskyttet med en adgangskode, og du ikke har angivet det, så anmoder Arkivhåndtering dig om at gøre det.

   Hvis kun nogle af filerne i arkivet er beskyttet med adgangskode, og du ikke har angivet dette, så anmoder Arkivhåndtering ikke om adgangskoden. Men Arkivhåndtering udpakker kun de filer, som ikke er beskyttet.

   Få mere at vide om adgangskoder i .

Med Arkivhåndtering kan du også udpakke filer fra et arkiv i filhåndteringsvinduet uden at åbne et vindue i Arkivhåndtering. Se mere herom i .

Ved udpakning bliver der udpakket en kopi af de angivne filer i arkivet. De udpakkede filer har samme tilladelser og ændringsdato som de originale filer i arkivet.

Ved udpakning ændres indholdet af arkivet ikke. Se hvordan du kan slette filer fra et arkiv her: .

### Lukning af et arkiv

Du kan lukke det aktuelle arkiv og det aktuelle vindue i Arkivhåndtering ved at vælge Arkiv Luk , eller trykke på Ctrl W.

Man kan ikke lukke det aktuelle arkiv uden samtidig at lukke vinduet i Arkivhåndtering.

## Oprette arkiver

Udover at åbne eksisterende arkiver kan du også oprette nye arkiver med Arkivhåndtering.

### For at oprette et arkiv

For at oprette et arkiv skal du gøre følgende:

1. Skal du vælge Arkiv Nyt for at se dialogen Nyt. Eller trykke på Ctrl N, eller klikke på knappen Nyt i værktøjslinjen.

2. Vælg den mappe, hvor Arkivhåndtering skal anbringe det nye arkiv, ved at vælge fra rullegardinslisten ved Gem i mappe. Hvis mappen ikke findes i listen, skal du klikke på Se efter andre mapper, og vælge mappen. Eller skriv stien til mappen i tekstfeltet Navn.

3. Skriv navnet på det nye arkiv, herunder også filformatet, i tekstfeltet Navn. Eller du kan skrive arkivets navn uden filformatet, for så at vælge arkivtypen fra rullegardinsmenuen Arkivtype. På den måde tilføjes filformatet automatisk.

4. Vælg de ønskede muligheder for oprettelse ved at klikke på Andre indstillinger. Se mere om mulighederne under oprettelsen af et arkiv: .

5. Klik på Ny. Arkivhåndtering opretter et tomt arkiv, men skriver det endnu ikke til harddisken.

6. Tilføj filer til det nye arkiv som beskrevet i .

   Arkivhåndtering skriver først et nyt arkiv til harddisken, når arkivet indeholder mindst en fil.Hvis du opretter et nyt arkiv, og så lukker Arkivhåndtering før du har tilføjet nogen filer til arkivet, sletter Arkivhåndtering arkivet.

### Tilføje filer til et arkiv

For at tilføje filer til et arkiv skal du gøre følgende:

1. Bestem dig for, hvor i arkivet du vil tilføje filerne, og åbn så dette sted i arkivet.

2. Vælg Rediger Tilføj filer for at se dialogen Tilføj filer, eller klik på knappen Tilføj filer i værktøjslinjen.

3. Vælg de filer, som du vil tilføje. Du kan vælge flere filer ved at holde Ctrl nede, medens du klikker på filerne.

4. Klik på Tilføj. Arkivhåndtering tilføjer filerne til den aktuelle mappe i arkivet.

Man kan ikke tilføje mapper til arkivet med dialogen Tilføj filer. Se for hvordan du filføjer en mappe.

I dialogen Tilføj filer findes muligheden Tilføj kun hvis nyere. Se mere om denne mulighed: .

Man kan også tilføje filer til et arkiv i et filhåndteringsvindue uden at åbne et vindue i Arkivhåndtering. Se mere: .

Med Tilføj tilføjer man en kopi af de valgte filer eller mapper til arkivet. Arkivhåndtering fjerner ikke de originale filer, de forbliver uændrede i filsystemet. De kopier som føjes til arkivet har samme tilladelser og ændringstidspunkt som de originale filer.

### For at tilføje en mappe til et arkiv

For at tilføje en mappe til et arkiv, udfør de følgende trin:

1. Bestem dig for, hvor i arkivet du vil tilføje filerne, og åbn så dette sted i arkivet.

2. Vælg Rediger Tilføj en mappe for at se dialogen Tilføj en mappe.

3. Vælg den mappe, som du vil åbne.

4. Klik på Tilføj. Arkivhåndtering tilføjer mappen til den aktuelle mappe i arkivet.

Dialogen Tilføj en mappe giver dig en række avancerede muligheder. Se mere: .

### Ændring af et arkiv til et andet format

For at ændre et arkiv til et andet format og gemme det som en ny fil skal du gøre følgende:

1. Vælg det arkiv, som du vil ændre.

2. Vælg Arkiv Gem som for at se dialogen Gem.

3. Skriv det nye arkivnavn i tekstfeltet Navn.

4. Vælg det nye format fra rullegardinsmenuen Arkivtype. Eller skriv filtypenavnet i tekstfeltet Navn og vælg Automatisk fra rullegardinsmenuen Arkivtype.

5. Vælg de ønskede muligheder for oprettelse ved at klikke på Andre indstillinger. Se mere om mulighederne under oprettelsen af et arkiv: .

6. Klik Gem.

   Hvis alle filer i arkivet er beskyttet med en adgangskode, og du ikke har angivet det, så anmoder Arkivhåndtering dig om at gøre det.

   Hvis kun nogle af filerne i arkivet er beskyttet med adgangskode, og du ikke har angivet dette, så anmoder Arkivhåndtering ikke om adgangskoden. Men Arkivhåndtering udpakker kun de filer, som ikke er beskyttet.

   Få mere at vide om adgangskoder i .

## Ændring af indholdet for et arkiv

Man kan ændre indholdet af et arkiv på flere måder.

### Kryptering af filer i et arkiv

Det kan være, at du af sikkerhedshensyn vil kryptere de filer, som du føjer til et arkiv.

Hvis arkivformatet understøtter kryptering, kan du angive en adgangskode til krypteringen af de filer, som du føjer til arkivet.

For øjeblikket er det kun 7-Zip, ZIP, RAR og ARJ-arkiver som understøtter kryptering.

For at angive en adgangskode for filkryptering, udfør de følgende trin:

1. Vælg Rediger Adgangskode for at vise dialogen Adgangskode.

2. Skriv adgangskoden i tekstfeltet Adgangskode.

3. Klik på O.k..

Arkivhåndtering bruger adgangskoden til at kryptere de filer, som man tilføjer til det aktuelle arkiv, og til at dekryptere de filer, som man udpakker fra det aktuelle arkiv. Arkivhåndtering sletter adgangskoden, når man lukker arkivet.

For at få at vide, hvordan man undersøger om et arkiv indeholder krypterede filer, se .

Den kryptering som kan opnås med arkiv-redskaberne er svag og usikker. Hvis sikkerheden er vigtig, skal man bruge et stærkt krypteringsredskab som GNU Privacy Guard.

### Omdøbning af en fil i et arkiv

For at omdøbe en fil i et arkiv skal du gøre følgende:

1. Vælg den fil, som du vil omdøbe.

2. Vælg Rediger Omdøb, eller tryk på F2, for at se dialogen Omdøb.

3. Skriv det nye filnavn i tekstfeltet Nyt filnavn.

4. Klik på Omdøb.

### Kopiering af filer i et arkiv

For at kopiere filer i et arkiv skal du gøre følgende:

1. Vælg de filer, som du ønsker at kopiere.

2. Vælg Rediger Kopier, eller tryk på Ctrl C.

3. Åbn den placering, hvor du vil anbringe de kopierede filer.

4. Vælg Rediger Indsæt, eller tryk på Ctrl V.

### Flytning af filer i et arkiv

For at flytte filer i et arkiv skal du gøre følgende:

1. Vælg de filer, som du vil flytte.

2. Vælg Rediger Klip, eller tryk på Ctrl X.

3. Åbn den placering, hvor du vil anbringe de flyttede filer.

4. Vælg Rediger Indsæt, eller tryk på Ctrl V.

### Sletning af filer i et arkiv

For at slette filer fra et arkiv skal du gøre følgende:

1. Vælg de filer, som du vil slette.

2. Vælg Rediger Slet eller tryk på Slet for at vise dialogen Slet.

3. Vælg en af følgende muligheder for sletning:

   Alle filer

     Slet alle filer fra arkivet.

   Valgte filer

     Slet de valgte filer fra arkivet.

   Filer

     Slet alle de filer fra arkivet, som passer med det angivne mønster. Se mere om mønstre i filnavne: .

4. Klik på O.k..

### Ændring af en fil i et arkiv

Vil du ændre en fil i arkivet, skal du udføre følgende:

1. Dobbeltklik på den fil, som du vil åbne. Eller højreklik på filen og vælg Åbn.

2. Rediger filen, som du åbnede i trin 1, og gem så ændringerne.

3. Arkivhåndtering viser en dialog til bekræftelse, og anmoder om tilladelse til at opdatere den arkiverede fil med de ændringer, som du har foretaget.

4. Klik på knappen Opdater på værktøjslinjen.

Arkivhåndtering bruger systemets forbindelser mellem filtyper og programmer for at afgøre, hvilket program der skal åbne bestemte filer. Disse forbindelser kan vises og ændres i fanebladet Åbn med i filegenskaber-dialogen. Hvis Arkivhåndtering ikke kan afgøre, hvilket program der er det rette, viser den dialogen Åbn filer, så du kan vælge et program, sådan som det beskrives nedenfor.

#### Ændring af en fil i et arkiv med et selvvalgt program

Du kan bruge et program efter eget valg i stedet for standardprogrammet, når du vil ændre en fil. Åbn en fil med et eksternt program:

1. Højreklik på filen.

2. Vælg Åbn med...Åbn.

Arkivhåndtering viser dialogen Åbn filer, som giver en liste over alle de programmer, som kan åbne filer af den angivne type. Du kan vælge et af disse programmer ved at dobbeltklikke på dets navn, eller ved at klikke på programmets navn og derefter klikke på Åbn.Eller du kan skrive navnet i tekstfeltet Program og så klikke på Åbn for at starte det program, som du har valgt.

Når programmet starter,skal du følge fremgangsmåden fra trin 2 i .

## Gennemse arkiver

Med Arkivhåndtering kan du se en række oplysninger om et arkiv.

### For at se et arkivs egenskaber

Vil du se egenskaberne for et arkiv, skal du vælge Arkiv Egenskaber for at få vist dialogen Egenskaber. Dialogen Egenskaber viser følgende oplysninger om arkivet:

Navn

  Navet på arkivet.

Placering

  Arkivets placering i filsystemet.

Ændret den

  Dato og tidspunkt for seneste ændring af arkivet.

Arkivstørrelse

  Størrelsen på arkivets indhold, når det er pakket.

Indholdsstørrelse

  Størrelsen af arkivindholdet, når det er udpakket. Denne oplysning gives også på statuslinjen.

Komprimeringsforholdet

  Komprimeringsforholdet er en værdi, der bruges til at beskrive formindskelsen af størrelsen af data. Et komprimeringsforhold på 5 betyder for eksempel, at det pakkede arkiv er 1/5 af de oprindelige datas størrelse.

Antallet af filer

  Antallet af filer i arkivet.

### For at se indholdet af et arkiv

I hovedvinduet viser Arkivhåndtering indholdet af arkivet som en filliste med følgende kolonner:

Navn

  Navnet på en fil eller mappe i arkivet.

Størrelse

  Størrelsen på en fil, når den udpakkes fra arkivet. Ved en mappe er feltet Størrelse tomt. Se hvordan du kan få vist den størrelsen på den pakkede fil .

Type

  Filtypen. Værdien i feltet Type er `Mappe`, når der er tale om en mappe.

Dato ændret

  Datoen for seneste ændring af filen. Når der er tale om en mappe, er feltet Dato for ændring tomt.

Placering

  Sti til filen i arkivet. Denne kolonne er kun synlig, når vinduet er sat til at vise filer. I mappevisning kan man se filernes placering i tekstboksen Placering på mappelinjen. Se mere om de forskellige visninger: .

Hvis et andet program har ændret arkivet siden det sidst blev åbnet med Arkivhåndtering, skal du vælge Vis Opdater for at genindlæse arkivets indhold fra harddisken.

Se hvordan du kan tilpasse den måde, hvorpå Arkivhåndtering fremviser arkivindholdet: .

Til mere avancerede opgaver kan du bruge et program i dit system, Se mere: .

### For at se en fil i et arkiv

For at se en fil i et arkiv skal du følge den fremgangsmåde, der er beskrevet i . Hvis du gemmer den åbnede fil, skal du klikke Annuller når Arkivhåndtering spørger om bekræftelse på, at filen skal opdateres i arkivet.

### Undersøgelse af et arkivs integritet

Det kan ske, at et arkiv er blevet beskadiget. Undersøg om det er tilfældet ved at vælge Arkiv Test integritet:

- Hvis der ikke er fejl i arkivet, så åbner Arkivhåndtering dialogen Kontrolresultater med en liste over alle filer i arkivet med statusmeldingen `o.k.` ved hver af filerne.

- Hvis der er en fejl i arkivet, så åbner Arkivhåndtering dialogen Kontrolresultater og viser den del af arkivet, hvor fejlen(e) findes.

Er et arkiv beskadiget, kan det være umuligt at pakke det ud, og dette kan medføre datatab. Derfor bør du teste arkivets integritet, inden du sletter de oprindelige filer.

Indeholder arkivet krypterede filer, så anmoder Arkivhåndtering om adgangskoden til arkivet, før testen udføres.

Ikke alle arkivtyper understøtter integritetstesten. Følgende arkivtyper kan testes: 7-Zip, RAR, ZIP, ACE, ARJ og Zoo.

### Tip

Vil du teste integriteten af et arkiv, som ikke understøtter integritetstesten, så kan du udpakke alle filerne fra arkivet og kontrollere, at handlingen blev gennemført uden fejl.

## Tilpasning af visning af arkivet

Du kan tilpasse måden, hvorpå Arkivhåndtering viser arkivindholdet som følger:

- Skift mellem mappevisning og filvisning. Se mere: .

- Vælg i hvilken rækkefølge filerne i listen skal vises. Se mere: .

- Vis yderligere detaljer om arkivindholdet. Se mere: .

Arkivhåndtering opdaterer visningen så snart du ændrer på ovenstående indstillinger.

### Indstilling af visningen

Hvis arkivet indeholder mapper, kan du vise arkivindholdet i enten eller .

#### Mappevisning

Som standard viser Arkivhåndtering indholdet i mappevisning. For selv at vælge mappevisning skal du vælge View Vis som mappe.

I mappevisning viser Arkivhåndtering mapperne på samme måde som filhåndteringen viser mapper. Det vil sige, at Arkivhåndtering viser mapper i visningsområdet med et mappeikon og mappenavnet. Vil du se en mappes indhold, skal du dobbeltklikke på mappenavnet.

Mappelinjen, som Arkivhåndtering kun viser, når mappevisning er valgt, har de komponenter som beskrives i den følgende tabel.

Komponent | Beskrivelse
--- | ---
Viser ikon til at navigere baglæns i historiklisten. | Klik på dette ikon for at navigere tilbage til tidligere viste placeringer.
Viser ikon til at navigere fremad i historiklisten. | Klik på dette ikon for at navigere fremad i placeringshistorikken.
Viser ikon til at navigere et niveau op i mappetræet. | Klik på denne knap for at navigere opad i mappe-træet.
Viser ikon til at åbne øverste mappe i arkivet. | Klik på denne knap for at åbne den øverste mappe i arkivet.
Placering | Dette felt viser den fulde sti i arkivet til den valgte mappe. Skriv den nye placering i tekstboksen Placering og tryk på Retur for at skifte til et andet niveau i mappetræet. Akivhåndtering viser indholdet på den nye placering.

#### Filvisning

For at vælge filvisning skal du vælge Vis Vis alle filer.

I filvisning viser Arkivhåndtering alle arkivets filer, herunder filer fra undermapper, i en samlet liste.

### Sortering af fillisten

Man kan sortere fillisten efter navn, størrelse, type, dato for ændring eller placering.

For at vælge sorteringsrækkefølge skal du klikke på overskriften til den pågældende kolonne.

For at få den omvendte sorteringsrækkefølge skal du klikke på overskriften til kolonnen en gang til.

For eksempel skal du, for at sortere fillisten efter ændringsdato, klikke på overskriften Ændringsdato. Arkivhåndtering arrangerer listen, så filerne vises efter ændringsdato med de tidligste først. For at få vist de seneste filer først skal du klikke på overskriften Ændringsdato en gang til.

Arkivhåndtering udfører altid en sekundær sortering efter filnavnet. I ovenstående eksempel finder Arkivhåndtering filer med samme ændringsdato og sorterer dem efter navn.

### Visning af flere detaljer

For at åbne dialogen Seneste resultat skal du vælge Vis Seneste resultat:

- Har du testet arkivet i den aktuelle session i Arkivhåndtering, viser dialogen Seneste resultat resultatet af den seneste test.

- Hvis du ikke har testet arkivet i den aktuelle session i Arkivhåndtering, viser dialogen Seneste resultat en liste over alle arkivets filer, men anfører ingen status for filerne. I stedet viser dialogenSeneste resultat den komprimerede størrelse af hver fil og hvor mange procent den er komprimeret til, og dato og tid for den seneste ændring af filen.

## Arbejde med et arkiv ved hjælp af filhåndtering

Filhåndteringen kan bruges til at tilføje filer til et arkiv, eller til at udpakke filer fra et arkiv.

### Tilføjelse af filer til et arkiv ved hjælp af filhåndtering

Filhåndteringen kan bruges til at tilføje filer til et arkiv, på følgende måder:

- Træk filerne ind i et iArkivhåndteringsvindue fra filhåndteringsvinduet.

- Brug filhåndteringens pop op-menu til at filføje filer til arkivet.

For at bruge filhåndteringens pop op-menu til at tilføje filer til et arkiv skal du gøre følgende:

1. Højreklik på filer eller mapper i et filhåndteringsvindue.

2. Vælg Opret arkiv i filhåndteringens pop op-menu for at få vist Arkivhåndteringsdialogen Opret arkiv.

3. Skriv arkivets navn, uden filtype i tekstfeltet Arkiv.

4. Vælg arkivtypen fra rullegardinet.

5. Brug rullegardinslisten ved Placering for at vælge hvor du vil gemme arkivfilen. Hvis placeringen ikke findes i listen, skal du vælge Anden... for at vælge den med dialogen Placering.

6. Vælg de ønskede muligheder for oprettelse ved at klikke på Andre indstillinger. Se mere om mulighederne under oprettelsen af et arkiv: .

7. Klik på Opret for at tilføje de valgte filer til rodmappen i det valgte arkiv.

   For at vælge de avancerede muligheder for tilføjelse skal du åbne Arkivhåndtering som beskrevet i .

### Udpakning af filer til et arkiv ved hjælp af filhåndtering

Du kan bruge filhåndteringen til at udpakke filer fra et arkiv på følgende måder:

- Træk filerne fra et Arkivhåndteringsvindue ind i filhåndteringsvinduet.

- Brug filhåndteringens pop op-menu for at udpakke filerne fra arkivet.

For at bruge filhåndteringens pop op-menu til at udpakke filer fra et arkiv skal du gøre følgende:

1. Højreklik på arkivet i et filhåndteringsvindue.

2. Vælg Udpak her for at udpakke alt arkivets indhold i den mappe, hvor arkivet er placeret.

Hvis arkivet er krypteret, vil Arkivhåndtering spørge om adgangskoden før filerne udpakkes.

## Muligheder ved oprettelse

Hvis du vil oprette et nyt arkiv eller konvertere et eksisterende arkiv til et andet format, skal du klikke på Andre indstillinger for at vælge følgende avancerede muligheder:

Adgangskode

  Skriv den adgangskode, som skal bruges til kryptering af arkivet. Hvis du ikke skriver en adgangskode, krypteres arkivet ikke.

  Ikke alle arkivtyper understøtter kryptering. Se mere om kryptering af filer: .

Krypter også fillisten

  Når denne mulighed er valgt, så kræves adgangskoden også for blot at se listen over filer i arkivet. Ellers kræves det kun for at udpakke filerne fra arkivet. Denne mulighed er kun til stede, hvis der er angivet en adgangskode.

Del i flere filer

  Vælg denne mulighed for at dele arkivet i flere filer af den angivne størrelse.

  Det er kun 7-Zip and RAR arkiver, der understøtter denne mulighed.

## Tilføj muligheder

Dialogerne Tilføj filer og Tilføj en mappe giver følgende mulighed:

Tilføj kun hvis nyere

  Vælg denne mulighed for kun at tilføje den valgte fil til arkivet, hvis arkivet ikke rummer den angivne fil, eller hvis arkivet rummer en ældre udgave af den valgte fil. Arkivhåndtering bruger datoen for ændring for at afgøre, hvilken fil er den nyeste. Hvis filen i arkivet er den nyeste, vil Arkivhåndtering ikke tilføje den valgte fil til arkivet.

  Hvis du ikke vælger denne mulighed, vil Arkivhåndtering tilføje filen til arkivet og overskrive det tidligere indhold af arkivet.

  ## Tip

  Bruger du Arkivhåndteringtil at lave sikkerhedskopier, så er Tilføj kun hvis nyere meget nyttig. For eksempel kan arkivet `backup.tar.gz` indeholde en ugegammel sikkerhedskopi af din hjemmemappe. For at opdatere arkivet, så det kommer til at indeholde en frisk sikkerhedskopi af din hjemmemappe, skal du gøre som følger:

  1. Åbn arkivet `backup.tar.gz` i Arkivhåndtering.

  2. Vælg Rediger Tilføj for at se dialogen Tilføj en mappe.

  3. Vælg din hjemmemappe.

  4. Vælg Tilføj kun hvis nyere.

  5. Klik på Tilføj.

  Arkivhåndtering tilføjer automatisk alle de filer, som du har oprettet i ugens løb, og opdaterer alle de filer, som du har ændret i ugens løb. Arkivhåndtering fjerner dog ikke de filer, som du har slettet i ugens løb. Opdatering af arkivet sker meget hurtigere, end hvis du tog en fuld sikkerhedskopi af hjemmemappen.

### Muligheder for tilføj til mapper

I dialogen Tilføj mappe er der følgende muligheder for automatisk udvælgelse og tilføjelse af alle filer, der opfylder bestemte kriterier:

Inkluder filer

  Skriv et filnavnsmønster i dette tekstfelt for at medtage filer med navne, der stemmer overens med det angivne mønster. Se for yderligere information om filnavnsmønstre.

Ekskluder filer

  Skriv et filnavnsmønster i dette tekstfelt for at udelukke filer med navne, der stemmer overens med det angivne mønster. Se for yderligere information om filnavnsmønstre.

Ekskluder mapper

  Skriv et filnavnsmønster i dette tekstfelt for at udelukke filer med navne, der stemmer overens med det angivne mønster. Se for yderligere information om filnavnsmønstre.

Inkluder undermapper

  Vælg denne mulighed hvis du vil tilføje alle de filer, der svarer overens med det angivne mønster, både fra den aktuelle mappe og fra dens undermapper.

  Det er filnavnet, ikke undermappens navn, der skal svare overens med det angivne mønster.

  Hvis du ikke vælger denne mulighed, vil Arkivhåndtering tilføje de fundne filer fra den aktuelle mappe.

Udeluk mapper, som er symbolske henvisninger

  Vælg denne mulighed for at udelukke filer fra mapper, som er symbolske henvisninger. Symbolske henvisninger er genveje, der peger på andre mapper.

  Hvis ikke du vælger dette, vil Arkivhåndtering tilføje filer fra mapper, som er symbolske henvisninger.

Gem indstillinger

  Klik på denne knap for at gemme det aktuelle valg af avancerede muligheder ved tilføjelsen af en fil. Dialogen Gem valg kommer frem. Skriv et beskrivende filnavn i tekstfeltet Navn og tryk på Gem.

Indlæs indstillinger

  Klik på denne knap for at indlæse eller slette et tidligere gemt valg af avancerede muligheder for tilføj. Dialogen Åbn valg fremkommer.

  - For at indlæse et sæt af valg skal du vælge den pågældende fil i boksen, der rummer listen med valgmuligheder. Klik så på Anvend.

  - For at slette et sæt af valg skal du i boksen med filer, som indeholder valgene vælge den pågældende fil. Så trykker du på Slet, og herefter påLuk for at lukke dialogen Muligheder for valg.

Nulstil indstillinger

  Klik på denne knap for at nulstille det aktuelle sæt af avancerede valgmuligheder,så du igen bruger standardmulighederne.

## Muligheder for udpak

Dialogen Udpak giver dig følgende muligheder, der gemmes når du afslutter Arkivhåndtering:

Udpak

  Vælg filerne der skal pakkes ud:

  Alle filer

    Udpak alle filer fra arkivet.

  Valgte filer

    Udpak de valgte filer fra arkivet.

  Filer

    Udpak alle de filer fra arkivet, som passer med det angivne mønster. Se mere om mønstre i filnavne: .

Handlinger

  Vælg følgende muligheder for udpakning:

  Genskab mapper

    Brug denne valgmulighed for at genoprette mappestrukturen, når du udpakker de valgte filer.

    Du vælger for eksempel `/tmp` i tekstfeltet Filnavn og vælger at udpakke alle filer. Arkivet indeholder en undermappe ved navn `doc`.

    - Hvis du vælger Opret mapper igen, vil Arkivhåndtering udpakke undermappens indhold til `/tmp/doc`.

    - Hvis ikke du vælger Opret mapper igen, vil Arkivhåndtering ikke oprette undermapper. I stedet udpakker Arkivhåndtering alle filer i arkivet, herunder filer fra undermapper, til `/tmp/doc`.

  Overskriv eksisterende filer

    Vælg denne mulighed for at få overskrevet filer i destinationsmappen med samme navn som de valgte filer.

    Vælger du ikke denne mulighed, så udpakker Arkivhåndtering ikke den valgte fil, hvis der allerede findes en fil med samme navn i målmappen.

  Udpak ikke ældre filer

    Denne mulighed vil kun fungere, hvis Overerskriv eksisterende filer er valgt.

    Vælg Udpak ikke ældre filer for kun at udpakke den valgte fil, hvis ikke mål-mappen indeholder den valgte fil, eller hvis mål-mappen indeholder en ældre udgave af den valgte fil. Arkivhåndtering bruger ændringsdatoen til at afgøre, hvilken af filerne der er den nyeste. Hvis filen i arkivet er den ældste, vil Arkivhåndtering ikke udpakke den pågældende fil til mål-mappen.

    Hvis du har valgt Overskriv eksisterende filer,men ikke Udpak ikke ældre filer, så vil Arkivhåndtering udpakke den valgte fil fra arkivet og overskrive det eksisterende indhold i mål-mappen.

Engrampa
engrampa
Arkivering
Arkiver Tilføje filer til
Arkiver Slette filer fra
Arkiver Åbne
Arkiver Gennemse
Arkiver Udpakke
Arkiver Oprette