# Упутство Управљача архивама

Управљач архива, познат и као Енгрампа, омогућава вам да направите, прегледате, мењаре или распакујете архиву.

2019-2021 Пројекат Мејтове документације
2009 Пол Катлер
2006 2008 Паоло Бакилега
2003 2004 Sun Microsystems
2003 Паоло Бакилега
2002 Александер Кирилов
Пројекат Мејтове документације Пројекат Гномове документације

Дозвољено је умножавање, расподела, вршење измена у овом документу под условима Гнуове Слободне Документационе Дозволе (ГСДД), издања 1.1 или било којег новијег издања које је објавила Задужбина Слободног Софтвера без непромењивих одељака, текста на насловној и последњој страни. Примерак ГСДД можете наћи на овој вези или у датотеци „COPYING-DOCS“ која је приложена уз ово упутство.

Ово упутство је део скупа Мејтових докумената објављених под GFDL. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују(спомињу) у било којем Мејтовом документу, а чланови Мејтовог документационог пројекта имају сазнања о томе, тада су називи исписани великим словима или са великим почетним словима.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА.

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

Примедбе

Да бисте пријавили грешку или дали предлог у вези програма Управљач архива или овог упутства, пратите смернице на Мејтовој страници за примедбе.

Пројекат Мејтове документације
Мејтова радна површ
Сан Тим Гномове документације
Сан Микросистеми
Паоло Бакилега
Пројекат Гномове документације
Александер Кирилов
Пројекат Гномове документације
kirillov@math.sunysb.edu
Пол Катлер
Пројекат Гномове документације
pcutler@foresightlinux.org
1.10.0
Јул 2015.

Волфганг Улбрих

Пројекат Мејтове документације

2.26.0
Март 2009.

Пол Катлер

Пројекат Гномове документације

2.24.0
Јул 2008.

Паоло Бакилега

Пројекат Гномове документације

2.6
Април 2006.

Паоло Бакилега

Пројекат Гномове документације

2.5
Март 2004.

Тим Sun Гномове документације

Пројекат Гномове документације

2.4
Фебруар 2004.

Тим Sun Гномове документације

Пројекат Гномове документације

2.3
Август 2003.

Тим Sun Гномове документације

Пројекат Гномове документације

2.2
Јун 2003.

Тим Sun Гномове документације

Пројекат Гномове документације

2.1
Јануар 2003.

Паоло Бакилега

Пројекат Гномове документације

2.0
Јун 2002.

Александер Кирилов

Пројекат Гномове документације

Ово упутство описује издање 1.22 Управљача архива.

## Увод

Можете да користите програм Управљач архива да направите, прегледате, измените или распакујете архиву. Архива јесте датотека која делује као садржалац за друге датотеке. Архива може да садржи много датотека, фасцикли и подфасцикли, обично у сажетом облику.

Упављач архива обезбеђује само графичко сучеље и ослања се на помагала линије наредби као што је „`tar`“, „`gzip`“, и „`bzip2`“ за радње архивирања.

Ако сте инсталирали одговарајуће алате линије наредби на вашем систему, Управљач архива подржава формате архива исписане у следећој табели.

Формат | Проширење назива датотеке
--- | ---
7-зип архива | `.7z`
АЦЕ архива | `.ace`
АлЗип архива | `.alz`
АР архива | `.ar`
ARJ архива | `.arj`
Мајкрософтова кабинет архива | `.cab`
CPIO архива | `.cpio`
Дебијан пакет | `.deb`, `.udeb`
Електронска издања | `.epub`
Сирова ЦД слика (ISO 9660) | `.iso`
Јава архива | `.jar`
аРхива Ентерпрајз програма | `.ear`
Ресурс Веб програма или АРхива Веб програма | `.war`
LHA архива | `.lha`, `.lzh`
Рошал АРхива | `.rar`
Стрип (RAR-ом запакован) | `.cbr`
РПМ пакет | `.rpm`
Тар архива | `.tar`
Тар архива запакована „`bzip`“-ом | `.tar.bz` или `.tbz`
Тар архива запакована „`bzip2`“-ом | `.tar.bz2` или `.tbz2`
Тар архива запакована „`gzip`“-ом | „`.tar.gz`“ или „`.tgz`“ или „`.taz`“
Тар архива запакована „`lzip`“-ом | `.tar.lz` или `.tlz`
Тар архива запакована „`lzop`“-ом | `.tar.lzo` или `.tzo`
Тар архива запакована „`compress`“-ом | „`.tar.Z`“ или „`.taZ`“
Тар архива запакована „`7zip`“-ом | `.tar.7z`
СтафИт архива | `.bin` или `.sit`
ЗИП архива | `.zip`
Стрип (ЗИП-ом запакован) | `.cbz`
Zoo архива | `.zoo`

Најчешћи формат архиве на Линуксу и Јуниксу сличним системима је тар архива запакована „`gzip`“-ом или „`bzip2`“-ом.

Најчешћи формат архиве на Мајкрософт Виндоуз системима је архива направљена „PKZIP“-ом или „WinZip“-ом.

### Запаковане не-архивске датотеке

Запакована не-архивска датотека јесте датотека која је направљена када користите „`bzip2`“, „`gzip`“, „`lzip`“, „`lzop`“, „`compress`“ или „`rzip`“ да запакујете не-архивску датотеку. На пример, „`датотека.txt.gz`“ је направљена када користите „`gzip`“ да запакујете „`датотеку.txt`“.

Можете да користите Управљача архива да направите, отворите и распакујете запаковану не-архивску датотеку.

## Први кораци

Овај одељак обезбеђује информације о томе како да покренете Управљача архива, и описује корисничко сучеље Управљача архива.

### Покретање Управљача архива

Можете да покренете Управљача архива на следеће начине:

Изборник „Програми“

  Изаберите „Алатке Управљач архива Енгрампа“.

Наредба

  Извршите следећу наредбу: `engrampa`

### Након покретања Управљача архива

Када покренете Управљач архива, биће приказан следећи прозор:

### Прозор Управљача архива

Приказује главни прозор Енгрампе.

Прозор Управљача архива садржи следеће елементе:

Трака изборника

  Изборници на траци изборника садрже све наредбе које су вам потребне за рад са архивама у Управљачу архива.

Трака алата

  Трака алата садржи подскуп наредби којима можете да приступите из траке изборника. Управљач архива приказује траку алата по основи. Да је сакријете, изаберите „Преглед Трака алата“. Да је прикажете, поново изаберите „Преглед Трака алата“.

Трака фасцикли

  Трака фасцикли вам омогућава да се крећете међу фасциклама унутар архиве. Управљач архива приказује траку фасцикли само у прегледу фасциклама. Видите за више о томе.

Област приказа

  Област приказа приказује садржај архиве.

Трака стања

  Трака стања приказује информације о текућој активности Управљача архива и контекстуалне информације о садржају архиве. Управљач архива приказује траку стања по основи. Да је сакријете, изаберите „Преглед Трака стања. Да је прикажете, поново изаберите „Преглед Трака стања“.

Када урадите десни клик у прозору Управљача архива, програм ће приказати искочни изборник. Овај изборник садржи најчешће контекстуалне наредбе архиве.

#### Разгледање система датотека

Неколико прозорчета Управљача архива (Нова, Отвори, Распакуј,...) вам омогућавају да разгледате датотеке и фасцикле на вашем рачунару. Погледајте Корисничко упутство радне површи да сазнате више о коришћењу прозорчића разгледања датотека.

Можете такође да погледате Одељак обележивача корисничког упутства радне површи да сазнате како можете да користите окно „Места“ да приступите вашим омиљеним местима.

## Рад са архивама

Када користите Управљача архива за рад са архивом, све измене се одмах чувају на диск. На пример, ако обришете датотеку из архиве, Управљач архива ће обрисати датотеку одмах након што кликнете на „У реду“. Ово понашање се разликује од оног у већини програма, који чувају измене на диск само када изађете из програма или изаберете „Сачувај“ у изборнику.

Ако је архива врло велика, или вам је систем спор, неке радње архиве могу потрајати извесно време. Да прекинете тренутну радњу, притисните Esc. Или, изаберите „Преглед Заустави“, или кликните „Заустави“ на траци алата.

У Управљачу архива, можете да обавите исту радњу на неколико начина. На пример, можете да отворите архиву на следеће начине:

Компонента кориничког сучеља | Радња
--- | ---
Прозор | Превуците архиву у прозор Управљача архива из другог програма као што је управник датотека.
Трака изборника | Изаберите „Архива Отвори“. Ако сте недавно отворили архиву, биће исписана у изборнику „Архива“.
Трака алата | Кликните на дугме траке алата „Отвори“. Ако сте недавно отворили архиву, кликните на стрелицу на доле поред дугмета траке алата „Отвори“.
Искочни изборник десног клика | Десни клик на архиву, затим изаберите „Отвори“ из искочног изборника.
Тастери пречица | Притисните Ктрл O.

Ово упутство документује функционалности са траке изборника.

### Шаблони назива датотека

Управљач архива вам омогућава да додате, распакујете или обришете неколико датотека одједном. Да примените радњу над свим датотекама које одговарају одређеном шаблону, упишите шаблон у поље за текст. Шаблон може да укључи уобичајене симболе џокера као што је * да би поклопио било коју ниску, и ? да би поклопио било који појединачни симбол. Можете да унесете неколико шаблона раздвојених запетачкама. Управљач архива примењује радњу над свим датотекама које се поклапају са барем једним од шаблона. Примери у следећој табели показују како да користите шаблоне назива датотека за бирање датотека.

Образац | Одговарајуће датотеке
--- | ---
`*` | Све датотеке
`*.tar*` | Све датотеке са проширењем „`tar`“, укључујући и оне у којима након проширења „`tar`“ следи било који низ симбола, као што је „`датотека.tar.gz`“
`*.jpg; *.jpeg` | Све датотеке са проширењем „`jpg`“ и све датотеке са проширењем „`jpeg`“
`датотека?.gz` | Све датотеке са проширењем „`gz`“ које имају назив „датотека“ за којим следи било који усамљени знак, нпр. „`датотека.gz`“, „`датотекаx.gz`.

### Отварање архиве

Да отворите архиву, урадите следеће:

1. Изаберите „Архива Отвори“ да прикажете прозорче „Отвори“. Или притисните Ктрл O, или кликните „Отвори“ на траци алата.

2. Изаберите архиву коју желите да отворите.

3. Кликните Отвори.

Управљач архива сам одређује врсту датотеке, и приказује:

- Назив архиве на насловној траци прозора

- Садржај архиве у области за приказ

- Број датотека и фасцикли (објеката) у тренутном месту, и њихову величину након распакивања, на траци стања

Да отворите другу архиву, поново изаберите „Архива Отвори“. Управљач архива отвара сваку архиву у новом прозору. Не можете отворити другу архиву у истом прозору.

Ако покушате да отворите архиву која је направљена у формату који Управљач архива не препознаје, приказаће поруку грешке. Видите за списак подржаних формата.

### Бирање датотека у архиви

Да изаберете све датотеке у архиви, изаберите „Уређивање Изабери све“ или притисните Ктрл A.

Да поништите избор свих датотека у архиви, изаберите „Уређивање Поништи избор“ или притисните „Шифт Ктрл A“.

### Распакивање датотека из архиве

Да распакујете датотеке из отворене архиве, урадите следеће:

1. Изаберите датотеке које желите да распакујете. Да изаберете још датотека, притисните и држите Ктрл и кликните на датотеке које желите да изаберете.

2. Изаберите „Архива Распакуј“ да прикажете прозорче „Распакуј“. Или кликните „Распакуј“ на траци алата.

3. Изаберите фасциклу у којој ће Управљач архива распаковати датотеке.

4. Изаберите захтеване опције распакивања. За више о опцијама распакивања, видите .

5. Кликните „Распакуј“.

   Ако су све датотеке у архиви заштићене лозинком, а ви је нисте навели, Управљач архива ће затражити да унесете лозинку.

   Ако су неке а не све датотеке у архиви заштићене лозинком, а ви нисте навели лозинку, Управљач архива неће тражити лозинку. Међутим, Управљач архива ће распаковати само незаштићене датотеке.

   За више о лозинкама, видите .

Управљач архива такође обезбеђује начине распакивања датотека из архиве у прозору управника датотека, без отварања прозора Управљача архива. Видите за више о томе.

Радња распакивања распакује умножак наведених датотека из архиве. Распаковане датотеке имају иста овлашћења и датум измене као изворне датотеке које су додате у архиву.

Радња распакивања не мења садржај архиве. За више о томе како да обришете датотеке из архиве, видите .

### Затварање архиве

Да затворите текућу архиву и текући прозор Управљача архива, изаберите „ Архива Затвори “, или притисните Ктрл W.

Не постоји начин да затворите текућу архиву али не и прозор Управљача архива.

## Стварање архиве

Као додатак отварању постојећих архива, можете такође да направите нове архиве Управљачем архиве.

### Прављење архиве

Да направите архиву, урадите следеће:

1. Изаберите „Архива Нова“ да прикажете прозорче „Нова“. Или притисните Ктрл N, или кликните „Нова“ на траци алата.

2. Наведите фасциклу у коју ће Управљач архива ставити нову архиву кликом на унос на падајућем списку „Сачувај у фасцикли“. Ако се фасцикла не налази на списку, кликните на „Разгледај друге фасцикле“, и изаберите фасциклу. Или, упишите путању у поље „Назив фасцикле“.

3. Упишите назив нове архиве, укључујући проширење датотеке, у поље „Назив датотеке“. Или можете навести назив архиве без проширења, и да затим изаберете врсту архиве из падајућег изборника „Врста архиве“, на овај начин проширење се самостално додаје.

4. Изаберите потребне опције стварања кликом на „Остала подешавања“. За више о опцијама стварања, видите .

5. Кликните „Направи“. Управљач архива ће направити празну архиву, али је још увек неће записати на диск.

6. Додајте датотеке у нову архиву као што је описано у .

   Управљач архива записује нову архиву на диск само када архива садржи барем једну датотеку. Ако направите нову архиву и изађете из Управљача архива пре него што додате неку датотеку у архиву, Управљач архива ће обрисати архиву.

### Додавање датотека у архиву

Да додате датотеке у архиву, урадите следеће:

1. Одлучите где у архиви желите да додате датотеке, затим отворите то место у архиви.

2. Изаберите „Уређивање Додај датотеке“ да прикажете прозорче „Додај датотеке“, или кликните „Додај датотеке“ на траци алата.

3. Изаберите датотеке које желите да додате. Да изаберете још датотека притисните и држите Ктрл и кликните на датотеке.

4. Кликните „Додај“. Управљач архива ће додати датотеке у текућу фасциклу у архиви.

Не можете да додате фасцикле у архиву помоћу прозорчета „Додај датотеке“. Да додате фасциклу видите .

Прозорче „Додај датотеке“ обезбеђује опцију „Додај само ако је новија“, видите за више о овој опцији.

Можете такође да додате датотеке у архиву у прозору управника датотека, без отварања прозора Управљача архива. Видите за више о томе.

Радња додавања додаје умножак наведених датотека или фасцикли у архиву. Управљач архива не уклања изворне датотеке, које остају неизмењене на систему датотека. Умношци који су додати у архиву имају иста овлашћења и датум измене као изворне датотеке.

### Додавање фасцикле у архиву

Да додате фасциклу у архиву, урадите следеће:

1. Одлучите где у архиви желите да додате датотеке, затим отворите то место у архиви.

2. Изаберите „Уређивање Додај фасциклу“ да прикажете прозорче „Додајте фасциклу“.

3. Изаберите фасциклу коју желите да додате.

4. Кликните „Додај“. Управљач архива ће додати фасциклу у текућу фасциклу у архиви.

Прозорче „Додајте фасциклу“ обезбеђује неколико напредних опција. Видите за више о томе.

### Претварање архиве у други формат

Да претворите архиву у други формат и да је сачувате као нову датотеку, урадите следеће:

1. Отворите архиву коју желите да претворите.

2. Изаберите „Архива Сачувај као“ да прикажете прозорче „Сачувај“.

3. Упишите назив нове архиве у поље „Назив“.

4. Изаберите нови формат са падајућег списка „Врста датотеке“. Или, упишите проширење назива датотеке у поље „Назив“, и изаберите „Самостално“ са падајућег списка „Врста архиве“.

5. Изаберите потребне опције стварања кликом на „Остала подешавања“. За више о опцијама стварања, видите .

6. Кликните „Сачувај“.

   Ако су све датотеке у архиви заштићене лозинком, а ви је нисте навели, Управљач архива ће затражити да унесете лозинку.

   Ако су неке а не све датотеке у архиви заштићене лозинком, а ви нисте навели лозинку, Управљач архива неће тражити лозинку. Међутим, Управљач архива ће умножити само незаштићене датотеке у нову архиву.

   За више о лозинкама, видите .

## Мењање садржаја архиве

Можете да измените садржај архиве на неколико начина.

### Шифровање датотека у архиви

Из безбедносних разлога, можете пожелети да шифрујете датотеке које сте додали у архиву.

Ако формат архиве подржава шифровање, можете навести лозинку за шифровање датотека које сте додали у архиву.

Тренутно, само 7-Zip, ZIP, RAR и ARJ архиве подржавају шифровање.

Да наведете лозинку за шифровање датотеке, урадите следеће:

1. Изаберите „Уређивање Лозинка“ да прикажете прозорче „Лозинка“.

2. Упишите лозинку у поље „Лозинка“.

3. Кликните „У реду“.

Управљач архива користи лозинку за шифровање датотека које сте додали у текућу архиву, и дешифрује датотеке које распакујете из текуће архиве. Управљач архиве брише лозинку када затворите архиву.

За више о томе како да проверите да ли архива садржи шифроване датотеке, видите .

Шифровање обезбеђено помагалима архиве је слабо и небезбедно. Ако је безбедност важна, користите јачи алат шифровања као што је Гнуов чувар приватности.

### Преименовање датотеке у архиви

Да преименујете датотеку у архиви, урадите следеће:

1. Изаберите датотеку коју желите да преименујете.

2. Изаберите „Уређивање Преименуј“, или притисните Ф2, да прикажете прозорче „Преименуј“.

3. Упишите назив нове датотеке у поље „Назив нове датотеке“.

4. Кликните „Преименуј“.

### Умножавање датотека у архиви

Да умножите датотеке у архиву, урадите следеће:

1. Изаберите датотеке које желите да умножите.

2. Изаберите „Уређивање Умножи“, или притисните Ктрл C.

3. Отворите место где желите да ставите умножене датотеке.

4. Изаберите „Уређивање Убаци“, или притисните Ктрл V.

### Премештање датотека у архиву

Да преместите датотеке у архиву, урадите следеће:

1. Изаберите датотеке које желите да преместите.

2. Изаберите „Уређивање Исеци“, или притисните Ктрл Х.

3. Отворите место где желите да ставите премештене датотеке.

4. Изаберите „Уређивање Убаци“, или притисните Ктрл V.

### Брисање датотека из архиве

Да обришете датотеке из архиве, урадите следеће:

1. Изаберите датотеке које желите да обришете.

2. Изаберите „Уређивање Обриши“ или притисните Обриши да прикажете прозорче „Обриши“.

3. Изаберите једну од следећих опција брисања:

   Све датотеке

     Обрисаће све датотеке из архиве.

   Изабране датотеке

     Обрисаће изабране датотеке из архиве.

   Датотеке

     Обрисаће из архиве све датотеке које се поклапају са наведеним шаблоном. Видите за више о шаблонима назива датотека.

4. Кликните „У реду“.

### Мењање датотеке у архиви

Да измените датотеку у архиви, урадите следеће:

1. Два пута кликните на датотеку коју желите да отворите. Или десни клик на датотеку и изаберите „Отвори“.

2. Уредите датотеку отворену у кораку 1, и затим сачувајте ваше измене.

3. Управљач архива приказује прозорче потврђивања, тражећи потврду за освежавање датотеке у архиви са изменама које сте учинили.

4. Кликните „Освежи“.

Управљач архива користи системски дефинисана придруживања између врста датотека и програма да одреди одговарајући програм за покретање за посебну датотеку. Ова придруживања се могу приказати и изменити у језичку „Отвори програмом“ прозорчета својстава датотеке. Ако Управљач архива не може да одреди одговарајући програм, Управљач архива ће приказати прозорче „Отворите датотеке“ да вам омогући да изаберете програм, као што је описано у наставку.

#### Мењање датотеке у архиви произвољним програмом

Можете да користите програм који ви наведете, уместо основног програма, да измените датотеку. Да користите спољни програм за отварање датотеке:

1. Десни клик на датотеку.

2. Изаберите „Отвори програмом....

Управљач архиве ће приказати прозорче „Отворите датотеке“, који исписује све програме који могу отворити датотеке наведене врсте. Да изаберете један од програма, два пута кликните на његов назив и затим кликните „Отвори“. Или, упишите назив програма у поље „Програм“ и затим кликните „Отвори“ да покренете програм по вашем избору.

Када се програм покрене пратите поступак из корака 2 као што је описано у .

## Прегледање архива

Управљач архива вам омогућава да прикажете неколико особина архиве.

### Прегледање својстава архиве

Да прегледате својства архиве, изаберите „Архива Својства“ да прикажете прозорче „Својства“. Прозорче „Својства“ приказује следеће информације о архиви:

Назив

  Назив архиве.

Место

  Место архиве у систему датотека.

Последња измена

  Датум и време када је датотека последњи пут измењена.

Величина архиве

  Величина садржаја архиве када је запакована.

Величина садржаја

  Величина архиве када је распакована. Овај податак је такође доступан на траци стања.

Ниво сажимања

  Ниво сажимања је вредност која се користи да опише смањење величине података. На пример ниво сажимања 5 значи да је запакована архива само 1/5 величине изворних података.

Број датотека

  Број датотека у архиви.

### Прегледање садржаја архиве

Управљач архиве приказује садржај архиве у главном прозору као списак датотека са следећим колонама:

Назив

  Назив датотеке или фасцикле у архиви.

Величина

  Величина датотеке када је распакована из архиве. За фасциклу, поље „Величина“ је празно. За више о томе како да прикажете величину запаковане датотеке, видите .

Врста

  Врста датотеке. За фасциклу, вредност у пољу „Врста“ је „`Фасцикла`“.

Датум измене

  Датум када је датотека последњи пут измењена. За фасциклу, поље „Датум измене“ је празно.

Место

  Путања до датотеке унутар архиве. Ова колона је видљива само када је прозор у прегледу датотека, када је у прегледу фасцикли место датотека приказано у пољу траке фасцикли „Место“. За више о врстама прегледа видите .

Ако је други програм изменио архиву од када ју је Управљач архива отворио, изаберите „Преглед Освежи“ да поново учитате садржај архиве са диска.

За више о томе како да прилагодите начин на који Управљач архиве приказује садржај архиве, видите .

За напредније задатке, користите програм инсталиран на вашем систему. За више о томе, видите .

### Прегледање датотеке у архиви

Да прегледате датотеку у архиви пратите кораке описане у . Ако сачувате отворену архиву, кликните „Откажи“ када Управљач архиве затражи потврду да освежи датотеку у архиви.

### Тестирање целовитости архиве

Некада архива може бити оштећена из неког разлога, а да проверите да ли је оштећена или није, изаберите „Архива Провери целовитост“:

- Ако архива не садржи грешке, Управљач архиве ће отворити прозорче „Резултат теста“ да испише сваку датотеку у архиви, и да назначи да свака датотека има стање „`У реду`“.

- Ако архива садржи неку грешку, Управљач архиве ће отворити прозорче „Резултат теста“ и приказати да део архиве садржи грешке.

Оштећену архиву је немогуће распаковати, што може довести до губитка података. Из тог разлога треба да проверите целовитост архиве пре брисања изворних датотека.

Ако архива садржи шифроване датотеке, Управљач архива ће затражити лозинку архиве пре обављања теста.

Не подржавају све врсте архива проверу целовитости. Ово је списак врста архива над којима се може извршити провера целовитости: 7-Zip, RAR, ZIP, ACE, ARJ and Zoo.

### Савет

Да проверите целовитост архиве која не подржава проверу целовитости, распакујте све датотеке из архиве и проверите да ли је радња успешно обављена.

## Прилагођавање приказа архиве

Можете да прилагодите начин на који Управљач архиве приказује садржај архиве, као што следи:

- Да пребацујете из прегледа у виду фасцикли или датотека. За више о томе, видите .

- Да одредите поредак којим се приказуј датотеке на списку. За више о овоме, видите .

- Да прикажете додатне појединости о садржају архиве. За више о овоме, видите .

Управљач архиве одмах освежава приказ, када учините нешто од горе наведеног.

### Одређивање врсте прегледа

Ако архива садржи фасцикле, можете да прикажете садржај архиве у или .

#### Преглед фасциклом

Управљач архиве приказује садржај архиве у прегледу фасцикле по основи. Да изричито изаберете преглед фасциклом, изаберите „Преглед Прикажи као фасциклу“.

У прегледу фасциклом, Управљач архива приказује фасцикле на исти начин као што то ради и управник датотека. Тако је, Управљач архива означава фасцикле у области приказа иконицом и називом фасцикле. Да прикажете садржај фасцикле, два пута кликните на назив фасцикле.

Трака фасцикле, коју Управљач архиве приказује само у прегледу фасциклом, садржи компоненте описане у следећој табели.

Компонента | Опис
--- | ---
Приказује иконицу за кретање назад на списку историјата места. | Кликните на ово дугме да идете назад на списку историјата места.
Приказује иконицу за кретање напред на списку историјата места. | Кликните на ово дугме да идете напред на списку историјата места.
Приказује иконицу за кретање један ниво на горе у стаблу фасцикле. | Кликните на ово дугме да идете један ниво горе у стаблу фасцикле.
Приказује иконицу за отварање фасцикле највишег нивоа у архиви. | Кликните на ово дугме да отворите фасциклу највишег нивоа у архиви.
Место | Ово поље покљзује пун назив путање текуће фасцикле, унутар архиве. Да пређете на други ниво у стаблу фасцикле, упишите ново место у поље „Место“ и затим притисните Унеси. Управљач архиве ће приказати садржај новог места.

#### Преглед датотеком

Да изаберете преглед датотеком, изаберите „Преглед Прикажи све датотеке“.

У прегледу датотека, Управљач архиве приказује све датотеке у архиви на једном списку, укључујући и датотеке из садржаних фасцикли.

### Ређање списка датотека

Можете да поређате списак датотека према називу, величини, врсти, датуму измене или месту.

Да одредите редослед ређања, кликните на заглавље одговарајуће колоне.

Да обрнете редослед ређања, поново кликните на заглавље колоне.

На пример, да поређате списак датотека по датуму измене, кликните на заглавље „Датум измене“. Управљач архиве ће поново поређати списак датотека да би приказао датотеке према датуму измене, почевши са најскоријим. Да прикажете последње датотеке прве, кликните поново на заглавље „Датум измене“.

Управљач архива увек обавља друго ређање на основу назива датотеке. У горњем примеру, Управљач архиве ређа према називу све датотеке које имају исти датум измене.

### Приказивање додатних појединости

Да отворите прозорче „Последњи испис“, изаберите „Преглед Последњи излаз“:

- Ако сте тестирали архиву у текућој сесији Управљача архива, прозорче „Последњи испис“ ће приказати резултат последњег теста.

- Ако сте тестирали архиву у текућој сесији Управљача архива, прозорче „Последњи испис“ ће приказати списак свих датотека у архиви, али неће назначити никакво стање за датотеке. Уместо тога, прозорче „Последњи испис“ приказаће величину запаковане сваке датотеке и проценат сажимања, као и датум и време последње измене датотеке.

## Коришћење управника датотека за рад са архивом

Можете да користите управника датотека да додате датотеке у архиву, или да извадите датотеке из архиве.

### Додавање датотека у архиву коришћењем управника датотека

Можете да користите управника датотека да додате датотеке у архиву, на следеће начине:

- Превуците датотеке у прозор Управљача архива из прозора управника датотека.

- Користите искочни иборник управника датотека да додате датотеке у архиву.

Да користите искочни изборник управника датотека за додавање датотека у архиву, урадите следеће:

1. Десни клик на датотеке или фасцикле у прозору управника датотека.

2. Изаберите „Запакуј“ из искочног изборника управника датотека да прикажете прозорче „Управљач архива Направи архиву“.

3. Упишите назив архиве, без проширења датотеке, у поље „Назив датотеке“.

4. Изаберите врсту архиве из падајућег списка.

5. Изаберите место где ћете сачувати датотеку архиве, са падајућег списка „Место“. Ако се место не налази на списку изаберите „Друго...“ да га изаберете из прозорчета „Место“.

6. Изаберите потребне опције стварања кликом на „Остала подешавања“. За више о опцијама стварања, видите .

7. Кликните „Направи“ да додате изабране датотеке у корену фасциклу наведене архиве.

   Да изаберете неку од напредних опција додавања, морате призвати Управљача архива као што је описано у .

### Распакивање датотека из архиве коришћењем управника датотека

Можете да користите управника датотека да распакујете датотеке из архиве, на следеће начине:

- Превуците датотеке из прозора Управљача архива у прозор управника датотека.

- Користите искочни иборник управника датотека да распакујете датотеке из архиве.

Да користите искочни изборник управника датотека за распакивање датотека из архиве, урадите следеће:

1. Десни клик на архиву у прозору управника датотека.

2. Изаберите „Распакуј овде“ да распакујете сав садржај архиве у директоријуму у ком се налази архива.

Ако је архива шифрована, Управљач архива ће затражити да унесете лозинку пре распакивања датотека.

## Опције стварања

Када правите нову архиву, или када претварате постојећу архиву у други формат, кликните на „Остала подешавања“ да одредите следеће напредне опције:

Лозинка

  Упишите лозинку која ће се користити за шифровање архиве. Ако лозинка није наведена архива неће бити шифрована.

  Не подржавају све врсте архива шифровање. За више о шифровању датотека, видите .

Шифруј и списак датотека

  Ако је ова опција изабрана, лозинка ће бити затражена чак и за преглед списка датотека садржаних у архиви, у супротном биће затражена само за распакивање датотека из архиве. Ова опција је доступна само ако је наведена лозинка.

Подели на делове од

  Изаберите ову опцију да поделите архиву на више датотека наведене величине.

  Само 7-Zip и RAR архиве подржавају ову могућност.

## Опције додавања

Прозорчићи „Додај датотеке“ и „Додај фасциклу“ пружају следеће опције:

Додај само ако је новија

  Изаберите ову опцију да додате наведену датотеку у архиву само ако архива не садржи наведену датотеку, или ако архива садржи старије издање наведене датотеке. Управљач архива користи датум измене да одреди која датотека је новија. Ако је издање датотеке у архиви новијег датума, Управљач архива неће додати наведену датотеку у архиву.

  Ако не изаберете ову опцију, Управљач архива ће додати датотеку у архиву и пребрисаће претходни садржај архиве.

  ## Савет

  Ако користите „Управљача архива за прављење резерви, опција „Додај само ако је новија“ је врло корисна. На пример, архива „`резерва.tar.gz`“ садржи недељу дана стару резерву ваше личне фасцикле. Да освежите архиву да садржи садашњу резерву ваше личне фасцикле, урадите следеће:

  1. Отворите архиву „`резерва.tar.gz`“ у Управљачу архива.

  2. Изаберите „Уређивање Додај“ да прикажете прозорче „Додајте фасциклу“.

  3. Изаберите вашу личну фасциклу.

  4. Изаберите опцију „Додај само ако је новија“.

  5. Кликните Додај.

  Управљач архива сам додаје у архиву све датотеке које сте направили у последњих седам дана, и освежава све датотеке које сте изменили у последњих седам дана. Међутим, Управљач архива не уклања из архиве датотеке које сте обрисали у последњих седам дана. Радња освежавања архиве је много бржа од поновног прављења резерве личне фасцикле.

### Опције додавања фасцикле

Следеће опције су доступне у прозорчету „Додајте фасциклу“ и омогућавају да аутоматски изаберете и додате све датотеке које задовољавају одређени критеријум:

Укључи датотеке

  Упишите шаблон назива датотеке у ово поље да укључите датотеке са називима који се поклапају са наведеним шаблоном. Видите за више о шаблонима назива датотека.

Изузми датотеке

  Упишите шаблон назива датотеке у ово поље да изузмете датотеке са називима који се поклапају са наведеним шаблоном. Видите за више о шаблонима назива датотека.

Изузми фасцикле

  Упишите шаблон назива датотеке у ово поље да изузмете фасцикле са називима који се поклапају са наведеним шаблоном. Видите за више о шаблонима назива датотека.

Укључи подфасцикле

  Изаберите ову опцију да додате све датотеке које се поклапају са наведеним шаблоном, из текуће фасцикле и из садржаних фасцикли.

  Назив датотеке, а не назив подфасцикле, мора да се поклапа са наведеним шаблоном.

  Ако не изаберете ову опцију, Управљач архиве ће додати одговарајуће датотеке само из текуће фасцикле.

Изузми фасцикле које представљају симболичке везе

  Изаберите ову опцију да изоставите датотеке из фасцикли које су симболичке везе. Симболичке везе су показивачи или пречице до других фасцикли.

  Ако не изаберете ову опцију, Управљач архиве ће додати одговарајуће датотеке из фасцикли које су симболичке везе.

Сачувај подешавања

  Кликните на ово дугме да сачувате тренутни избор напредних опција додавања у датотеку. Приказаће се прозорче „Сачувај подешавања“. Упишите описив назив у поље „Назив опција“, затим кликните „Сачувај“.

Учитај подешавања

  Кликните на ово дугме да учитате или обришете претходно сачуван избор напредних опција додавања. Приказаће се прозорче „Учитавање подешавања“.

  - Да учитате скуп опција, изаберите датотеку опција из поља списка, затим кликните „Примени“.

  - Да обришете скуп опција, изаберите датотеку опција из поља списка, затим кликните „Уклони“. Кликните „Затвори“ да затворите прозорче „Учитавање подешавања“.

Врати подешавања

  Кликните на ово дугме да повратите текући избор напредних опција додавања на основне вредности.

## Опције распакивања

Прозорче „Распакуј“ пружа следеће опције, које се чувају када изађете из Управљача архива:

Распакуј

  Бира датотеке за распакивање:

  Све датотеке

    Распакује све датотеке из архиве.

  Изабране датотеке

    Распакује изабране датотеке из архиве.

  Датотеке

    Распакује из архиве све датотеке које се поклапају са наведеним шаблоном. Видите за више о шаблонима назива датотека.

Радње

  Изаберите следеће опције распакивања:

  Поново направи фасцикле

    Изаберите ову опцију да поново изградите структуру фасцикле приликом распакивања наведених датотека.

    На пример, навели сте „`/tmp`“ у пољу „Датотеке“ и изабрали сте да распакујете све датотеке. Архива ће садржати подфасциклу под називом „`doc`“.

    - Ако изаберете опцију „Поново направи фасцикле“, Управљач архива ће распаковати садржај подфасцикле у „`/tmp/doc`“.

    - Ако не изаберете опцију „Поново направи фасцикле“, Управљач архива неће направити ни једну подфасциклу. Уместо тога, Управљач архива ће распаковати све датотеке из архиве, укључујући датотеке из подфасцикли, у „`/tmp`“.

  Препиши постојеће датотеке

    Изаберите ову опцију да препишете све датотеке у одредишној фасцикли која има исти назив као наведене датотеке.

    Ако не изаберете ову опцију, Управљач архива неће распаковати наведену датотеку ако већ постоји датотека под истим називом у одредишној фасцикли.

  Немој распаковати старе датотеке

    Ова опција има дејства само када је изабрана опција „Препиши постојеће датотеке.

    Изаберите опцију „Немој распаковати старе датотеке да распакујете наведену датотеку само ако одредишна фасцикла не садржи наведену датотеку, или ако одредишна фасцикла садржи старије издање наведене датотеке. Управљач архива користи датум измене да одреди која датотека је новија. Ако је издање датотеке у архиви старије, Управљач архива неће распаковати наведену датотеку у одредишну фасциклу.

    Ако не изаберете опцију „Немој распаковати старе датотеке“ док је изабрана опција „Препиши постојеће датотеке“, Управљач архива ће распаковати наведену датотеку из архиве и преписати претходни садржај одредишне фасцикле.

Енгрампа
енгрампа
Архивирање
Архиве Додавање датотека
Архиве Брисање датотека
Архиве Отварање
Архиве Прегледање
Архиве Распакивање
Архиве Стварање